
[bookmark: _Toc497217811]1. Árrabajásgeassinplána vuođuštusat ja báikkálaš árrabajásgeassinplánat

[bookmark: _Hlk496117544][bookmark: _Hlk496117562]Árrabajásgeassinplána vuođuštusaid lea addán Oahpahusráđđehus árrabajásgeassinlága[footnoteRef:1] vuođul. Báikkálaš ja mánáid árrabajásgeassinplánaid ráhkadit ja ollašuhttit dán riikkaviidosaš mearrádusa mielde. Árrabajásgeassinplána vuođuštusaid ráhkadeami stivre erenomážit árrabajásgeassinláhka, mii mearrida máná vuoigatvuođas árrabajásgeassimii ja árrabajásgeassima mihttomeriin. Ovdaoahpahus, man stivre vuođđooahpahusláhka[footnoteRef:2], lea oassi árrabajásgeassima. Ovdaoahpahusa stivre Oahpahusráđđehusa mearrádus Ovdaoahpahusa oahppaplána vuođuštusain. [1:  Árrabajásgeassinláhka (540/2018)]  [2:  Vuođđooahpahusláhka (628/1998) ja vuođđooahpahusásahus (852/1998)] 

Árrabajásgeassin lea oassi suopmelaš skuvlenvuogádaga ja dehálaš muddu máná bajásšaddama ja oahppanbálgá alde. Fuolaheaddjiin lea stuorámus ovddasvástádus máná bajásgeassimis. Árrabajásgeassin doarju ja dievasmahttá ruovttuid bajásgeassinbarggu ja vástida oasistis máná buresbirgejumis. 
Árrabajásgeassima riikkaviidosaš bagadallama ulbmilin lea fállat ovttaveardásaš vejolašvuođaid árrabajásgeassimii oassálasti mánáid oppalaš bajásšaddamii, ovdáneapmái ja oahppamii. 
Árrabajásgeassinplána vuođuštusaid vuolggasadjin leat nuppástusat mánáid šaddanbirrasis ja árrabajásgeassima doaibmanbirrasis. Dasa lassin vuođuštusain leat váldojuvvon vuhtii láhkaásaheami rievdadusat. Vuođuštusat leat gárvejuvvon čanusjoavkkuid ovttasbarggus ja proseassas leat adnojuvvon ávkin ođđaseamos dutkan- ja ovddidanbarggu bohtosat. 
Árrabajásgeassinplánaollisvuohta lea golmma dásis. Dat čohkiida riikkaviidosaš árrabajásgeassinplána vuođuštusain, báikkálaš árrabajásgeassinplánain ja mánáid árrabajásgeassinplánain. 

[bookmark: _Toc497217812]1.1 Árrabajásgeassinplána vuođuštusat ja daid geatnegahttivuohta

Árrabajásgeassinplána vuođuštusaid bargun lea doarjut ja bagadallat árrabajásgeassima lágideami, ollašuhttima ja ovddideami ja ovddidit alladását ja ovttaveardásaš árrabajásgeassima ollašuvvama oba riikkas. Árrabajásgeassimiin oaivvildit pedagogalaččat deattuhuvvon ollisvuođa, mii čohkiida plánejuvvon ja mihttomearálaš bajásgeassimis, oahpahusas ja divššus[footnoteRef:3].  [3:  Árrabajásgeassinláhka 2 § ] 

[bookmark: _Hlk496117597]Árrabajásgeassinplána vuođuštusat mearrida árrabajásgeassima ollašuhttima guovddáš mihttomeriin ja sisdoaluin, árrabajásgeassima lágideaddji ja mánáid fuolaheaddjiid gaskasaš ovttasbarggus, máŋggasuorggat ovttasbarggus ja máná árrabajásgeassinplána sisdoalus[footnoteRef:4].  [4:  Árrabajásgeassinláhka 21 § ] 

[bookmark: _Hlk496117508][bookmark: _Hlk496118489][bookmark: _Hlk496118542][bookmark: _Hlk496118620][bookmark: _Hlk496118801]Árrabajásgeassinplána vuođuštusat leat árrabajásgeassima lágideaddjiid vuoigatvuođalaččat geatnegahtti mearrádus. Vuođuštusáššegirji sisttisdoallá mearrádusaid lassin teavstta, mii veahkeha áddet árrabajásgeassima ollisvuođa. Juohke logu lohppii leat čohkkejuvvon báikkálaččat mearridanvuloš áššit, mat stivrejit báikkálaš árrabajásgeassinplána ráhkadeami ja árrabajásgeassima ollašuhttima. Árrabajásgeassinplánas leat čujuheamit maiddái láhkaásaheapmái. Čujuhemiid ulbmilin lea čielggasmahttit vuođuštusteavstta oktavuođa láhkaásaheapmái.  
[bookmark: _Hlk496119050]Dán vuođuštusáššegirjjis árrabajásgeassima lágideaddjiin oaivvildit gieldda, gielddaidovttastumi dahje priváhta bálvalusa buvttadeaddji[footnoteRef:5]. Fuolaheaddji-doaba geavahuvvo, go oaivvildit máná vánhema dahje eará fuolaheaddji.  [5:  Árrabajásgeassinláhka 1 §] 


[bookmark: _Toc497217813]1.2 Báikkálaš árrabajásgeassinplána

[bookmark: _Hlk496119151][bookmark: _Hlk496119412][bookmark: _Hlk496119928][bookmark: _Hlk496119596][bookmark: _Hlk496119827]Árrabajásgeassima lágideaddjit galget ráhkadit báikkálaš árrabajásgeassinplánaid riikkaviidosaš vuođuštusaid vuođul. Árrabajásgeassinplána gárvengeatnegasvuohta guoská maiddái rabas árrabajásgeassindoaimma, man gielda lea skáhppon ja mánáid priváhta beaiveruoktodoaimma dahje bearašbeaivedivššu, man gielda gohcá. Báikkálaš árrabajásgeassinplánat geatnegahttet ja gáibidit árvvoštallama ja ovddideami. Árrabajásgeassima lágideaddji sáhttá ráhkadit buot doaibmanvugiide (beaiveruoktodoaibma, beaivedikšu ja rabas árrabajásgeassindoaibma) oktasaš dahje guđege doaibmanvuohkái sierra árrabajásgeassinplána. Lágideaddji sáhttá soahpat lágideaddjirájiid rasttildeaddji ovttasbarggus árrabajásgeassinplána ráhkadettiin, árvvoštaladettiin ja ovddidettiin.[footnoteRef:6]  [6:  Árrabajásgeassinláhka 22 §] 

[bookmark: _Hlk496120249][bookmark: _Hlk496123755]Árrabajásgeassinplána ráhkaduvvo nu ahte dat meroštallá, stivre ja doarju árrabajásgeassima lágideami báikkálaččat. Plána ráhkadettiin galgá váldit vuhtii báikkálaš erenomášvuođaid, vejolaš pedagogalaš deattuhemiid, mánáid dárbbuid ja árrabajásgeassima guoski árvvoštallandieđu ja ovddidanbarggu bohtosiid. Báikkálaš plánat sáhttet dievasmahttit riikkaviidosaš vuođuštusaid. Dát eai goittotge sáhte guođđit olggobeallái maidige lágas, ásahusas dahje árrabajásgeassinplána vuođuštusain gáibiduvvon mihttomeriid dahje sisdoaluid. 
[bookmark: _Hlk496123823][bookmark: _Hlk496123959][bookmark: _Hlk496123975]Árrabajásgeassinplána gárvemis váldojuvvojit vuhtii eará báikkálaš dási plánat, dego
· árrabajásgeassima, mánáid ja bearrašiid guoski plánat ja mearrádusat
· ovdaoahpahusa oahppaplána
· vuođđooahpahusa oahppaplána
· vejolaš vuođđooahpahussii gárvvisteaddji oahpahusa oahppaplána
· mánáidsuodjalanlága vuođul ráhkaduvvon mánáid ja nuoraid buresbirgejupmeplána[footnoteRef:7] [7:  Mánáidsuodjalanláhka (417/2007) 12 § (1292/2013)] 

· ásaiduvvanplána[footnoteRef:8].  [8:  Láhka ásaiduvvama ovddideamis (1386/2010) 15 §] 


Árrabajásgeassima lágideaddji fuolaha das, ahte árrabajásgeassinbargiin, fuolaheaddjiin ja mánáin lea vejolašvuohta oassálastit báikkálaš árrabajásgeassinplána ráhkadeapmái ja ovddideapmái[footnoteRef:9].  [9:  Árrabajásgeassinláhka 20 §] 

Ovda- ja vuođđooahpahusa ovddasteaddjit oassálastet árrabajásgeassinplána gárvemii ja ovddideapmái. Sin bargun lea dorvvastit mánáid bajásšaddama ja oahppanbálgá joatkašuvvama ja čavddisvuođa. Báikkálaš árrabajásgeassinplána ráhkadettiin dahkkojuvvo ovttasbargu gieldda iešguđet hálddahussurggiiguin ja eiseválddiiguin, geat dikšot sosiála- ja dearvvašvuođafuolahusa bargguid (lohku 3.3.). 
Árrabajásgeassima lágideaddji dohkkeha árrabajásgeassinplána sierra suomagielat, ruoŧagielat, sámegielat ja dárbbu mielde eará gillii addojuvvon árrabajásgeassima várás.[footnoteRef:10] [10:  Árrabajásgeassinláhka 8 §] 

Árrabajásgeassima lágideaddji bargun lea árvvoštallat iežat árrabajásgeassinbarggu ja oassálastit doaimma olggobeale árvvoštallamii[footnoteRef:11]. Báikkálaš árrabajásgeassima árvvoštallamis sáhttá ávkkástallat álbmotlaš árrabajásgeassima diehtogáldu Varda[footnoteRef:12] sihke Álbmotlaš skuvlejumi árvvoštallanguovddáža (Kansallinen koulutuksen arviointikeskus) árvvoštallanmateriála ja kvalitehta indikáhtoriid[footnoteRef:13]. Árvvoštallan gieđahallo dárkileappot logus 7.  [11:  Árrabajásgeassinláhka 24 § ]  [12:  Árrabajásgeassinláhka 65-73 §]  [13:  Láhka álbmotlaš skuvlema árvvoštallanguovddážis (1295/2013); Árrabajásgeassima kvalitehta árvvoštallama vuođuštusat ja ávžžuhusat, Álbmotlaš skuvlema árvvoštallanguovddáža julggaštusat 24:2018] 


[bookmark: _Toc497217814]1.3 Máná árrabajásgeassinplána

Árrabajásgeassimii oassálasti mánás lea árrabajásgeassinlágas dorvvastuvvon vuoigatvuohta plánejuvvon ja vuogálaš bajásgeassimii, oahpahussii ja dikšui. Vai dát ollašuvvet, beaiveruovttu ja bearašbeaivedivššu mánáide ráhkaduvvo árrabajásgeassinplána[footnoteRef:14]. Máná árrabajásgeassinplána vuolggasadjin galget leat máná ovdu[footnoteRef:15] ja dárbbut. Pedagogalaš doibmii ásahuvvon mihttomearit čálihuvvojit plánii. Mánnájoavkku doaimmaid plánemis ja ollašuhttimis, sihke oahppanbirrasiid ja doaibmankultuvrra ovdideamis váldojuvvojit vuhtii mihttomearit, mat bohciidit mánáid árrabajásgeassinplánain. Máná árrabajásgeassinplána ráhkaduvvo go mánná álggaha beaiveruovttus dahje bearašbeaivedivššus. Plána dárkilmahttojuvvo máná dárbbuid mielde jeavddalaččat, unnimustá oktii jagis[footnoteRef:16]. [14:  Árrabajásgeassinláhka 23 §]  [15:  Árrabajásgeassinláhka 4 §, HE 40/2018 vp: ráđđehusa evttohus Riikkabeivviide árrabajásgeassinláhkan ja soamisin dasa laktáseaddji láhkan, lohku 2.]  [16:  Árrabajásgeassinláhka 23 §.] 

Máná árrabajásgeassinplánaproseassa sisttisdoallá sierra muttuid. Prosessii oassálastet oktan fuolaheddjiin ja mánáin olbmot, geain lea ovddasvástádus máná oahpahusas, bajásgeassimis ja divššus. Beaiveruovttuin ovddasvástádus máná árrabajásgeassinplána ráhkadeamis ja árvvoštallamis lea olbmos, geas lea gelbbolašvuohta árrabajásgeassima oahpaheaddjin. Árrabajásgeassima sosionoma máhtu sáhttá ávkkástallat earenoamážit mánáid ja bearrašiid bálvalanortnega dovdamis. Árrabajásgeassima sierraoahpaheaddji oassálastá máná doarjaga dárbbuid, doarjjadoaibmabijuid dahke daid ollašuhttima árvvoštallamii dárbbu mielde. Árrabajásgeassima oahpaheaddji áššedovdamuša sáhttet geavahit bearašbeaivedivššus leahkki máná árrabajásgeassinplána ráhkadettiin. Máná árrabajásgeassinplána gárvemii oassálastet dárbbu mielde áššedovdit ja eará dárbbašlaš doaibmit, mat dorjot máná ovdáneami ja oahppama.[footnoteRef:17] [17:  Árrabajásgeassinláhka 23 § ja HE 40/2018 vp s. 99] 


Máná oaivila ja sávaldagaid ferte čielggadit ja vuhtiiváldit máná árrabajásgeassinproseassas[footnoteRef:18]. Bargoveaga ovddasvástádussan lea ohcat heivvolaš vugiid čielggadit máná oainnuid. Lea dehálaš, ahte plánas váldojuvvojit vuhtii sihke fuolaheaddji ja bargiid fuomášumit ja oainnut máná ovdáneamis ja oahppamis ja joavkkus doaibmamis. [18:  Árrabajásgeassinláhka 23 §] 


Máná árrabajásgeassinplána ráhkadettiin lea dehálaš dovdat máná máhtu, gievravuođaid, beroštumiid ja individuála dárbbuid. Dasa lassin ráhkadeamis váldojuvvojit vuhtii máná gielalaš ja kultuvrralaš duogáš ja eallinoaidnu. Plána ráhkadettiin dahje ođasmahttimis adnojuvvon ávkin máná vejolaš ovddit árrabajásgeassinplána sihke pedagogalaš dokumenteren (lohku 4.2). Ulbmilat, mat čállojuvvojit árrabajásgeassinplánii, govvidit mot pedagogalaš doaimmaid bokte dorjot máná ovdáneami, oahppama ja buresbirgejumi. 

Máná árrabajásgeassinplánii čállo vejolaš ovdáneami ja oahppama doarjja ja dan ollašuhttin(lohku 5.4)[footnoteRef:19]. Juos mánás lea muhtin guhkesáiggebuohcuvuohta, mii gáibida dálkkasdivššu,  sutnje ráhkaduvvo dearvvašvuođafuolahusa dálkkásdikšunplána[footnoteRef:20]. Máná árrabajásgeassinplánii[footnoteRef:21] čállojuvvojit dálkkasdikšui gullevaš dieđut, dan mielde go dat leat vealtameahttumat máná árrabajásgeassima ordnema dáfus. Dálkkasdivššu ollašuhttimis sohppojuvvo báikkálaččat. [19:  Árrabajásgeassinláhka 23 §]  [20:  Dearvvašvuođadikšunláhka (1326/2010) 8 §]  [21:  Árrabajásgeassinláhka 41 §] 


Máná árrabajásgeassinplána ollašuvvama ja máná doarjaga dárbbu, ja dan, leago doarjja doarvái ja vuogálaš, galgá árvvoštallat, ja plána dárkkistit unnimustá oktii jagis. Plána galgá goittotge dárkkistuvvot álo, go sivvan leat máná dárbbut.[footnoteRef:22] Álgaga plána dárkkisteamis sáhttet dahkat olbmot, geat barget mánáin dahje máná fuolaheaddji. Máná árrabajásgeassinplána árvvoštallamis doaimma lágideapmái ja pedagogihka ollašuvvamii giddejuvvo erenoamáš fuomášupmi.  [22:  Árrabajásgeassinláhka 23 §] 

Máná árrabajásgeassinplána galgá sisttisdoallat čuovvovaš áššiid: 
· máná ovdáneapmái ja oahppamii laktáseaddji gievravuođaid ja máná beroštumiid
· mihttomeriid, mat dorjot máná ovdáneami, oahppama ja buresbirgejumi, mihttomeriid ollašuhttindoaimmaid ja ollašuvvama árvvoštallama
· doarjaga, man mánná vejolaččat dárbbaša (lohku 5)
· vejolaš plána dálkkasdikšumis
· áššiid, maid mánát, bargit ja fuolaheaddjit leat ovttas soahpan
· earáid plána gárvemii oassálastán eará vejolaš áššedovdiid
· dieđu das, goas plána lea ráhkaduvvon ja dárkkistuvvon ja goas plána dárkkistuvvo čuovvovaš háve. 

Máná árrabajásgeassinplána lea suollemas[footnoteRef:23]. Árrabajásgeassinlága mielde olbmuin, geat vástidit máná árrabajásgeassimis, ja doarjaga dárbbuid, doarjjadoaibmabijuid dahje daid ollašuhttima árvvoštallamis, lea vuoigatvuohta oažžut ja addit nuppiidasaset ja árrabajásgeassima lágideaddjái ja buvttadeaddjái dakkár dieđuid, mat leat árrabajásgeassima lágideami, buvttadeami ja doarjaga árvvoštallama dáfus vealtameahttumat. Suollemassan doallangeatnegasvuohta ii galgga eastit dán. Dieđusirdima ulbmilin lea sihkkarastit, ahte árrabajásgeassin ollašuvvá máná ovdduid mielde. [23:  Árrabajásgeassinláhka 40 §] 


Dieđuid oažžumii ja addimii guoski njuolggadus guoská maiddái dáhpáhusaid, goas mánná sirdašuvvá gieldda dahje priváhta bálvalusa buvttadeaddji ordnen árrabajásgeassimis nuppi gieldda dahje bálvalusa buvttadeaddji ordnen árrabajásgeassimii dahje main árrabajásgeassimis sirdašuvvo ovdaoahpahussii dahje vuođđooahpahussii. Máná árrabajásgeassima ordnemii sáhttet goittotge laktásit áššit, mat leat suollemasat.[footnoteRef:24] [24:  Árrabajásgeassinláhka 41 § ja ovdamearkka dihte láhka virgeoapmahaččaid doaimma almmolašvuođas (621/1999)] 


[bookmark: _Toc497217815]1.4 Báikkálaččat mearridanvuloš áššit

Báikkálaš árrabajásgeassinplána ja máná árrabajásgeassinplána gárvejuvvojit árrabajásgeassinlága ja árrabajásgeassima lágideaddji mearrádusaid mielde nu ahte plánat čuvvot dán logus ja dáin vuođuštusain govviduvvon mihttomeriid ja prinsihpaid. Árrabajásgeassinplána vuođuštusaid guđege váldologu loahpas meroštallo, maid báikkálaš árrabajásgeassinplánas galgá dán logu mielde mearridit ja govvidit.
Báikkalaš árrabajásgeassinplánas sáhttá geavahit vuođuštusaid teavstta. Lea mávssolaš goittotge rahpat ja konkretiseret teavstta nu, ahte dat láidesta ja stivre árrabajásgeassima ollašuhttima ja ovddideami báikkálaččat.
Báikkálaččat sáhttet ráhkadit sierra plánaid árrabajásgeassima iešguđet doaibmanvugiide. Báikkálaš árrabajásgeassinplánaid sáhttet ráhkadit maiddái ovttasbarggus lágideddjiiguin.
Báikkálaš árrabajásgeassinplána sáhttá dohkkehit ollásit dahje osiid mielde juogo gieldda, ovttadaga, joavkku dahje dihto doaibmanvuogi dásis. Priváhta bálvalusbuvttadeaddji árrabajásgeassinplána sáhttá dohkkehit ovdalis namuhuvvon prinsihpaid mielde dahje nu ahte plána guoská bálvalusbuvttadeaddji olles doaimma.[footnoteRef:25] Báikkálaš plána árvvoštallojuvvo jeavddalaččat ja dat ovddiduvvo árvvoštallama vuođul. [25:  Árrabajásgeassinláhka 22 §] 

Báikkálaš plána gárvedettiin árrabajásgeassima lágideaddji mearrida ja govvida árrabajásgeassinplánas, 
· man gillii árrabajásgeassinplána ráhkaduvvo ja dohkkehuvvo
· ráhkaduvvogo árrabajásgeassinplána ollásit dahje oassái lágideaddji, ovttadaga, joavkku dahje doaibmanvuogi dásis dahje guovlluguovdasaš plánan
· guđelágan ráhkadus, áššiid gieđahallanortnet ja almmustahttinvuohki árrabajásgeassinplánas lea
· mo árrabajásgeassinbargit, mánát ja fuolaheaddjit oassálastet árrabajásgeassinplána ráhkadeapmái, árvvoštallamii ja ovddideapmái[footnoteRef:26] [26:  Árrabajásgeassinláhka 20 §] 

· mo ovttasbargu ovdaoahpahusain, vuođđooahpahusain ja sosiála- ja dearvvašvuođadoaimma áššedovdiiguin ja eará dárbbašlaš ovttasbargoguimmiiguin ollašuhttojuvvo árrabajásgeassinplána ráhkadeamis
· mo báikkálaš erenoamášvuođat, iešguđetlágán árrabajásgeassima lágidanvuogit, ovddideami mihttomearit ja eará mánáid guoski báikkálaš plánat plánat váldojit árrabajásgeassinplána ráhkadeamis vuhtii 
· mo báikkálaš árrabajásgeassinplána ollašuvvan árvvoštallo ja mo dat ovddiduvvo (geahča maiddái logu 7).

Báikkálaš árrabajásgeassinplánas govviduvvojit
· máná árrabajásgeassinplána ráhkadeami proseassa báikkálaš geahččanguovllus. Govvideamis meroštallojuvvojit ráhkadeapmái, čuovvumii ja árvvoštallamii laktáseaddji ovttasbargu ja ovddasvástádusat árrabajásgeassinlága ja dáid vuođuštusaid mielde
· árrabajásgeassima suollemas dieđuid sirdimii ja juogadeapmái laktáseaddji geavadagat.
 















[bookmark: _Toc497217816][bookmark: _Hlk496287698]2. Árrabajásgeassima bargu ja dábálaš mihttomearit

Árrabajásgeassin lea servodatlaš bálvalus, mas leat máŋggat mihttomearit. Árrabajásgeassima mihttomearrin lea ovddidit máná oppalaš bajásšaddama, ovdáneami ja oahppama ovttasbarggus fuolaheaddjiiguin. Árrabajásgeassin ovddida mánáid dásseárvvu ja ovttaveardásašvuođa ja eastada olgguštuvvamis. Árrabajásgeassimis skáhppojuvvon dieđut ja dáiddut nannejit máná oasálašvuođa ja aktiivvalaš doaibmama servodagas. Dan lassin árrabajásgeassin doarju fuolaheaddjiid bajásgeassinbarggu ja dahká vejolažžan sin oassálastima bargoeallimii dahje studeremii. 

[bookmark: _Toc497217817]2.1 Árrabajásgeassima lágideami stivrejeaddji geatnegasvuođat

[bookmark: _Hlk496288029][bookmark: _Hlk496288155]Gielda lea geatnegahtton lágidit árrabajásgeassima gieldda dárbbuid mielde. Árrabajásgeassima galgá viggat lágidit lahka bálvalusaid geavaheddjiid ja báikkálaš dárbbuide vástideaddji rabasdoallanáiggiid[footnoteRef:27]. Árrabajásgeassima sáhttá árrabajásgeassinlága mielde ollašuhttit beaiveruoktodoaibman, bearašbeaivedikšun dahje rabas árrabajásgeassindoaibman[footnoteRef:28]. Lágas ásahuvvon máná vuoigatvuohta árrabajásgeassimii guoská árrabajásgeassima, mii dáhpáhuvvá beaiveruovttus dahje bearašbeaivedivššus. Fuolaheaddji mearrida máná oassálastimis árrabajásgeassimii. Ovdaoahpahussii oassálasti mánás galgá leat vejolašvuohta oassálastit árrabajásgeassimii nu mo láhka vuoigadahttá[footnoteRef:29].  [27:  Árrabajásgeassinláhka 5 § 4 momeanta]  [28:  Árrabajásgeassinláhka 1 § ]  [29:  Árrabajásgeassinláhka 1 § ja 12 §] 


[bookmark: _Hlk496288305][bookmark: _Hlk496288390][bookmark: _Hlk496288592]Gielda dahje gielddaidovttastupmi sáhttá lágidit árrabajásgeassima ieš dahje skáhppot árrabajásgeassima almmolaš dahje priváhta bálvalusaid buvttadeaddjis. Dalle go árrabajásgeassinbálvalusat skáhppojuvvojit eará bálvalusbuvttadeaddjiin, gielda dahje gielddaidovttastupmi galgá leat sihkkar ahte bálvalusat leat gielddadoaimmas gáibiduvvon dásis. Árrabajásgeassima lágideaddji vástida das, ahte bálvalusat lágiduvvojit árrabajásgeassima ásahusaid ja árrabajásgeassinplána vuođuštusaid mielde[footnoteRef:30]. Gieldda doaibmanorgána dahje dan mearridan virgedoalli, guovlluhálddahusdoaimmahat ja sosiála- ja dearvvašvuođasuorggi lohpe- ja gohcindoaimmahat stivrejit, bagadallet ja gohcet priváhta bálvalusbuvttadeaddji[footnoteRef:31].  [30:  Árrabajásgeassinláhka 5 § 2 momeanta]  [31:  Árrabajásgeassinláhka 52 §] 

[bookmark: _Hlk496288630]Gielda galgá fuolahit das, ahte mánná sáhttá oažžut árrabajásgeassima máná eatnigillii, suoma-, ruoŧa- dahje sámegillii[footnoteRef:32]. Eará gielain mearriduvvo logus 4.6. [32:  Árrabajásgeassinláhka 8 § ja HE 40/2018 vp s. 89] 

[bookmark: _Hlk496288737][bookmark: _Hlk496288852][bookmark: _Hlk496288888][bookmark: _Hlk496289003][bookmark: _Hlk496289091][bookmark: _Hlk496289578]Árrabajásgeassima lágideami geatnegasvuođat vuođđuduvvet Suoma vuođđoláhkii, árrabajásgeassinláhkii ja árrabajásgeassimis addojuvvon stáhtaráđi ásahussii[footnoteRef:33] ja Árrabajásgeassinplána vuođuštusaide. Árrabajásgeassin heiveha mearrádusaid maiddái hálddahuslága[footnoteRef:34] ja lága virgeoapmahaččaid doaimma almmolašvuođas[footnoteRef:35]. Suoma vuođđolága mielde geange ii oaččo almmá dohkálaš vuođuštusa ásahit sierra sajádahkii sohkabeali, agi, riegádanduogáža, giela, oskku, jáhku, oaivila, dearvvašvuođadili, lámisvuođa dahje olbmui gullevaš eará siva vuođul[footnoteRef:36]. Árrabajásgeassima lágideamis galgá váldit vuhtii maiddái geatnegasvuođaid, mat bohtet eará láhkaásaheamis ja riikkaidgaskasaš soahpamušain, maidda Suopma lea čatnasan. Dákkárat leat ovdamearkka dihte ovttaveardásašvuođaláhka [footnoteRef:37], dásseárvoláhka[footnoteRef:38], Eurohpá olmmošvuoigatvuođaidsoahpamuš[footnoteRef:39], ON:a máná vuoigatvuođaid soahpamuš[footnoteRef:40], ON:a oktasašsoahpamuš lámisolbmuid vuoigatvuođain[footnoteRef:41], ON:a julggaštus eamiálbmogiid vuoigatvuođain[footnoteRef:42] ja ON:a bistevaš ovdáneami mihttomearit[footnoteRef:43]. Árrabajásgeassin ovddiduvvo inkluusioprinsihpa mielde. Buot mánát sáhttet ovttas oassálastit árrabajásgeassimii ovdamearkka dihte doarjaga dárbbus, lámisvuođas dahje kultuvrralaš duogážis fuolatkeahttá.  [33:  Stáhtaráđi ásahus árrabajásgeassimis (753/2018)]  [34:  Hálddahusláhka (434/2003)]  [35:  Láhka virgeoapmahaččaid doaimma almmolašvuođas (621/1999)]  [36:  Suoma vuođđoláhka (731/1999) 6 § ]  [37:  Ovttaveardásašvuođaláhka (1325/2014)]  [38:  Nissoniid ja dievdduid gaskasaš dásseárvvus addojuvvon láhka (609/1986) ja dan rievdadus (1329/2014)]  [39:  Eurohpá olmmošvuoigatvuođaid soahpamuš 1990]  [40:  ON:a oktasašsoahpamuš máná vuoigatvuođain 1989]  [41:  ON:a oktasašsoahpamuš lámis olbmuid vuoigatvuođain 2007]  [42:  ON:a julggaštus eamiálbmogiid vuoigatvuođain 2007]  [43:  Bistevaš ovdáneami mihttomearit – Agenda 2030. ON:a oktasaščoahkkin 2015] 


Go mánná dárbbaša doarjaga iežas ovdáneapmái ja buresbirgejupmái, ja oažžu sosiála- ja dearvvášvuođafuolahusa doarjaga ja bálvalusaid, heivehuvvo sosiálafuolahusláhka[footnoteRef:44], lámisvuođa vuođul lágiduvvon bálvalusain ja doarjagis addojuvvon láhka[footnoteRef:45], bázahallan olbmuid sierradikšumis addojuvvon láhka[footnoteRef:46] ja dearvvašvuođafuolahusláhka[footnoteRef:47] ja maid sosiála- ja dearvvašvuođafuolahusa bálvalusain eará sajiin lágas ásahuvvo. [44:  Sosiálafuoláhusláhka (1301/2014)]  [45:  Lámisvuođa vuođul ordnejuvvon bálvalusat ja doarjjadoaimmain addojuvvon láhka (380/1987)]  [46:  Láhka lámis olbmuid sierrafuolahusas (519/1977)]  [47:  Dearvvašvuođafuolahusláhka (1326/2010)] 


[bookmark: _Hlk496290076]Árrabajásgeassima riikkaviidosaš mihttomeriin mearriduvvo árrabajásgeassinlágas. Mihttomearit stivrejit sihke vuođuštusaid ja báikkálaš ja máná árrabajásgeassinplána gárvema, ollašuhttima ja árvvoštallama. 

Árrabajásgeassinlága[footnoteRef:48] mielde árrabajásgeassima mihttomearrin lea [48:  Árrabajásgeassinláhka 3 §] 

1) ovddidit buot mánáid oppalaš bajásšaddama, ovdáneami, dearvvašvuođa ja buresbirgejumi sin agi ja ovdáneami mielde;
2) [bookmark: _Hlk496290182]doarjut máná oahppanvejolašvuođaid ja ovddidit eallinagi guhkkosaš oahppama ja skuvlejumi dásseárvvu ollašuvvama;
3) [bookmark: _Hlk496290262]ollašuhttit máná stoahkama, lihkadeami, dáidaga ja kulturárbbi máŋggabealat pedagogalaš doaimma, ja duddjot positiiva oahppanvásáhusaid
4) dorvvastit oahppama ovddideaddji, dearvvašlaš ja dorvvolaš árrabajásgeassinbirrasa
5) [bookmark: _Hlk496290803]dorvvastit máná gudnejahtti doaibmanvuogi ja nu bissovaš mánáid ja árrabajásgeassinbargiid gaskasaš vuorrováikkuhusgaskavuođa go vejolaš; 
6) [bookmark: _Hlk496291128]addit buot mánáide ovttaveardásaš vejolašvuođaid árrabajásgeassimii, ovddidit ovttaveardásašvuođa ja sohkabeliid dásseárvvu ja duddjot sidjiide áddejumi ja oktasaš kulturárbevieruid ja iešguđetlágán gielalaš, kultuvrralaš ja oskkáldas duogážiid ja eallinoainnuid gudnejahttima; 
7) [bookmark: _Hlk496291235]dovdát máná individuála doarjaga dárbbu ja lágidit vuogálaš doarjaga árrabajásgeassimis dárbbu mielde máŋggasuorggat ovttasbarggus;
8) [bookmark: _Hlk496291257][bookmark: _Hlk496291329]ovddidit máná ovttasbargan- ja vuorrováikkuhusdáidduid, ovddidit máná doaibmama veardásašjoavkkus ja oahpistit ehtalaččat vásttolaš doaibmamii, eará olbmuid gudnejahttimii ja servodaga lahttuvuhtii;
9) [bookmark: _Hlk496291588][bookmark: _Hlk496291560]sihkkarastit máná vejolašvuođa oassálastit ja váikkuhit iežas áššiide;
10) doaibmat ovttas mánáin, máná vánhemiiguin dahje eará fuolaheaddjiiguin máná dássedettolaš ovdáneami ja oppalaš buresbirgejumi buorrin ja doarjut máná vánhema dahje eará fuolaheaddji bajásgeassinbarggus.

[bookmark: _Hlk496291788]Árrabajásgeassima lágideaddjis lea geatnegasvuohta muitalit fuolaheaddjiide árrabajásgeassima mihttomeriin ja dan iešguđetlágán doaibmanvugiin. Fuolaheaddjái lágiduvvo vejolašvuohta oassálastit ja váikkuhit máná árrabajásgeassima plánemii, ollašuhttimii ja árvvoštallamii. Dan lassin fuolaheaddjái lágiduvvo jeavddalaččat vejolašvuohta oassálastit báikkálaš ja individuála árrabajásgeassima plánemii ja árvvoštallamii. 

Mánáid oassálastin árrabajásgeassimii molsašuddá bearrašiid válljejumi, máná lágas mearriduvvon vuoigatvuođa ja árrabajásgeassima lágideaddji mearrádusa mielde[footnoteRef:49]. Dán galgá váldit vuhtii báikkálaš plánaid ráhkadeamis. [49:  Árrabajásgeassinláhka 12 ja 19 §] 


[bookmark: _Hlk496291925][bookmark: _Hlk496292205][bookmark: _Hlk496292385][bookmark: _Hlk496292438]Árrabajásgeassimis oahppanbiras galgá leat ovddideaddji, oahppama ovddideaddji, dearvvašlaš ja dorvvolaš máná agi ja ovdáneami dáfus. Doaibmansajit ja doaibmanbiergasat galget leat áššáigullevaččat, ja dain galgá vuhttot easttahisvuohta[footnoteRef:50].  Beaiveruovttu dahje bearašbeaivedivššu mánát galget oažžut máŋggabealat borramuša. Boradeapmi galgá leat vuogálaččat lágiduvvon ja stivrejuvvon.[footnoteRef:51] Árrabajásgeassin ii čana mánáid sin oskku, eallinoainnu dahje politihkalaš guottiheami mielde. Árrabajásgeassima ii oaččo geavahit gávppálaš váikkuheami gaskaoapmin. Molssaevttolaš pedagogihkkii dahje earenoamáš oidnui vuođđuduvvi árrabajásgeassin dárkkilmahttojuvvo logus 6. [50:  Árrabajásgeassinláhka 10 § ]  [51:  Árrabajásgeassinláhka 11 § ] 


Árrabajásgeassin čuovvu bargiid dohkálašvuođagáibádusaid guoski mearrádusaid ja mihtuin addojuvvon seađáhusaid[footnoteRef:52]. Gielddaid geavahusas galget leat árrabajásgeassimis ihtán dárbbuid mielde sierramánaidgárdeoahpaheaddji árrabajásgeassima sierraoahpaheaddji bálvalusat[footnoteRef:53]. Bargiid gelbbolašvuođaide guoski sirdásannjuolggadusat seađáhuvvojit árrabajásgeassinlágas[footnoteRef:54]. [52:  Árrabajásgeassinláhka 25-33 § ja 75 § ja stáhtaráđi ásahus árrabajásgeassimis (753/2018)]  [53:  Árrabajásgeassinláhka 25 §]  [54:  Árrabajásgeassinláhka 75 §] 

[bookmark: _Hlk496292571]Árrabajásgeassimis váldojuvvojit vuhtii seađáhusat, mat gusket bargosuodjaleami ja dorvvolašvuođa, persovnnalaš dieđuid gieđahallama ja diehtosuoji ja mánáiguin bargi olbmuid rihkusduogáža čielggadeami stivrejeaddji lágat. Mánát suodjaluvvojit veahkaválddis, givssideamis ja eará heađušteamia plánavuloš ovddalgihtii eastadeami ja njulges seahkaneami bokte (Lohku 3.1)[footnoteRef:55]. Dorvvolašvuođa ovddideami galgá plánet ja árvvoštallat jeavddalaččat.  [55:  Árrabajásgeassinláhka 10 §] 

[bookmark: _Hlk496292650][bookmark: _Hlk496292684]Gielda galgá árrabajásgeassima lágidettiin ovttasbargat oahpahusas, lihkadeamis, kultuvrras, sosiálafuolahusas, mánnásuodjaleamis, mánnárávvehatdoaimmas ja eará dearvvašvuođadivššus vástideaddji doaibmiiguin ja eará dárbbašlaš doaibmiiguin.[footnoteRef:56] Árrabajásgeassinbargiid geatnegahttet maiddái mearrádusat, mat gusket sosiálafuolahusbálvalusaid jođiheami ja mánnásuodjalanalmmuhusa dahkama[footnoteRef:57].  [56:  Árrabajásgeassinláhka 7 § ]  [57:  Sosiálafuolahusláhka 35 § (1301/2014) ja mánáidsuodjalanláhka 25 ja 25 a § (417/2007)] 


[bookmark: _Toc497217818]2.2 Árrabajásgeassima doaibmanvuogit

Árrabajásgeassima doaibmanvuogit leat beaiveruoktodoaibma, bearašbeaivedikšu ja rabas árrabajásgeassindoaibma[footnoteRef:58]. Árrabajásgeassinlága ja árrabajásgeassinplána vuođuštusaid mihttomearit stivrejit buot árrabajásgeassima doaibmanvugiid. Árrabajásgeassinláhka meroštallá mat lága sajit gusket rabas árrabajásgeassima[footnoteRef:59]. Árrabajásgeassima doaibmanvuogit leat iešguđetlágánat. Ovdamearkka dihte oahppanbirrasat, resurssat, bargiid skuvlen ja gelbbolašvuođagáibádusat, bargoveaga ráhkadus, mánnájoavkkuid sturrodat sihke mánáid ja bargoveaga gaskasaš gorrelohku molsašuddet. Iešguđet doaibmanvugiid mihtilmas iešvuođat váldojuvvojit vuhtii báikkálaš árrabajásgeassinplána ráhkadettiin ja mihttomearit dárkkálnuhttojuvvojit iešguđet doaibmanvuogi mielde. [58:  Árrabajásgeassinláhka 1 §]  [59:  Mánáidsuodjalanláhka 1 §] 

Lea dehálaš, ahte fuolaheaddjit ožžot doarvái dieđu buot doaibmanvugiid sisdoalus ja iešvuođain. Gielda galgá lágidit bagadallama ja rávvema fuolaheddjiide árrabajásgeassinbálvalusain, mat leat fállun. Dárbbu mielde fuolaheddjiin ságastallojuvvo das, guđelágan árrabajásgeassinvuohki ja viidodat vástida máná dárbbuid ja ovddu. Árrabajásgeassima lágideaddji fállá rávvema ja bagadallama bálvalusaid álggus, ja dalle go mánná lea juo mielde árrabajásgeassinbálvalusaid olis.[footnoteRef:60]  [60:  Árrabajásgeassinlánka 4 a 16 §] 

Árrabajásgeassima dábáleamos doaibmanvuohki lea árrabajásgeassin beaiveruovttuin. Beaiveruovttuin doaibma ollašuhtto joavkku hámis. Mánát juhkkojit joavkkuide ovdamearkka dihte sin agi, bearašgaskavuođaid dahje doarjaga dárbbu vuođul. Joavkkut galget leat pedagogalaččat vuogálaččat ja daid hábmemis galgá váldit vuhtii bargiid lohkui ja joavkkuid eanaš sturrodahkii laktáseaddji mearrádusaid[footnoteRef:61]. Beaiveruovttuid bargiid máŋggasuorggatvuohta lea alladását árrabajásgeassima vuođđu dalle go buohkaid máhttu geavahuvvo, ja ovddasvástádusat, barggut ja ámmátrollat ollašuvvet vuogálaččat. Beaiveruovttuin galgá leat jođiheaddji, guhte vástida doaimmain[footnoteRef:62]. [61:  Árrabajásgeassinláhka 34-36 §]  [62:  Árrabajásgeassinláhka 25 §] 


Árrabajásgeassinláhka deattuha pedagogihka mearkkašumi ja seammás árrabajásgeassima oahpaheddjiid ja sierraoahpaheddjiid pedagogalaš ovddasvástádusa[footnoteRef:63]. Oppalaš ovddasvástádus mánnájoavkku doaimma plánemis, dan mihttomeriid ollašuvvamis ja árvvoštallamis ja ovddideamis lea mánáidgárdeoahpaheaddjiin. Árrabajásgeassima oahpaheaddjit, sierraoahpaheaddjit, sosionomat, mánnágeahččit ja eará árrabajásgeassinbargit plánejit ja ollašuhttet doaimma ovttas.  [63:  Árrabajásgeassinláhka 2, 25 § ja 35 §] 


Bearašbeaivedikšun lea árrabajásgeassin, mii ollašuhtto unna joavkkus. Dat lágiduvvo bearašbeaiveruovttus, mii sáhttá leat priváhtaruoktu dahje eará ruovttulágan dikšobáiki[footnoteRef:64]. Bearašbeaivedivššu sáhttá lágidit juogo ovtta dahje guovtti mánnágeahčči dahje earenoamáš dáhpáhusain golmma mánnágeahčči oktasaš árrabajásgeassimin[footnoteRef:65]. Bearašbeaiveruovttuid bargiid mearis ja mánnájoavkkuid ráhkadettiin berre váldit vuhtii lámisolbmuid ja mánáid, geat muđui dárbbašit doarjaga[footnoteRef:66]. Bearašbeaivedivššárat vástidit iežaset joavkku doaimmas. Pedagogalaš jođiheapmi ja doaimma bagadallan doarju bearašbeaivedivššáriid vuogálaš doaimma plánema ja ollašuhttima.  [64:  Árrabajásgeassinláhka 1 §]  [65:  Stáhtaráđi ásahus árrabajásgeassimis (753/2018) 2 §]  [66:  Árrabajásgeassinláhka 38 §] 


Rabas árrabajásgeassima ollašuhttin ja deattuhusat molsašuddet árrabajásgeassima lágideaddji mearrádusaid mielde. Rabas árrabajásgeassindoaimma sáhttá lágidit ovdamearkka dihte duhkoraddanbáike- dahje searvedoaibman. Doaibma lea bagadallon ja dat sisttisdoallá iešguđetlágan mihttomeriid. Rabas árrabajásgeassindoaibma sáhttá fállat ovdamearkka dihte olgolihkadeami, iehčanas stoahkama, dáidda- dahje lihkadanbajásgeassima. Dan lassin árrabajásgeassin sáhttá fállat fuolaheaddjái bagadallon ovttastallama mánáiguin ja eará sosiála kontávttaid. Rabas doaimma galgá plánet, vai árrabajásgeassinlága mihttomearit sáhttet váldojuvvot das vuhtii. Mihttomeriid galgá váldit vuhtii dađe gokčevaččabut ja lávdamáhtolaččabut, mađe jeavddalaččabut ja dávjjibut mánát oassálastet doibmii. Doaimma luonddu mielde dihto mihttomearit sáhttet deattuhuvvot eanet go earát.[footnoteRef:67] [67:  Árrabajásgeassinláhka 3 § 2 momeanta, HE 40/2018 vp, s. 85] 


Vuorrodivššu galgá lágidit dárbbuid mielde rievttes viidosažžan mánnái, guhte dárbbaša dan fuolaheaddji barggu dahje studerema dihte. Vuorrodivššu sáhttá lágidit eahkes, vahkkoloahpas ja ihkku beaiveruoktodoaibman dahje bearašbeaivedikšun. Vuorrodivššus mánáid oassálastin árrabajásgeassimii lea dávjá eahpejeavddalaš. Dán ferte vuhtiiváldit pedagogalaš doaimma plánemis ja ollašuhttimis.[footnoteRef:68]  [68:  Árrabajásgeassinláhka 13 § ] 


[bookmark: _Toc497217819]2.3 Árrabajásgeassin oassin máná bajásšaddama ja oahppanbálgá 

Árrabajásgeassin lea dehálaš oassi máná šaddama ja oahppama bálgás. Árrabajásgeassin duddjo vuođu eallinagi oahppamii. Mánát mielddisbuktet árrabajásgeassimii iežaset ovddit eallinvásáhusa, man guovddáš rollas leat fuolaheaddjiid ja mánáid gaskasaš vuorrováikkuhus- ja gierisgaskavuođat. Bargiid bargun lea hukset luhtolaš gaskavuođa mánáiguin. Fuolaheaddjiid ja bargiid gaskasaš ovttasbargu buktá bissovašvuođa ja dorvvolašvuođa mánáid eallimii. Go máná fuolaheaddjit ja árrabajásgeassinbargit sohpet árrabajásgeassima mihttomeriin, lea dehálaš, ahte deaivvadeapmi lea rabas, gudnejahtti ja ovttaveardásaš. Jeavddalaš ovttasbargu lea dehálaš, vai bearrašiid ja bargiid oktasaš bajásgeassinbarggu duddjo mánnái vuogas ollisvuođa. 
Pedagogalaš doaimma vuođđun lea áddejupmi mánnávuođa mearkkašumis ja diehtu mánáid bajásšaddamis, ovdáneamis ja oahppamis. Seamma dehálaš lea dovdat buot mánáid ja váldit vuhtii sin individuála ovdáneami. Máná dovdan gáibida nu bissovaš mánáid ja bargiid gaskasaš vuorrováikkuhusgaskavuođaid go vejolaš[footnoteRef:69].  [69:  Árrabajásgeassinláhka 3 § 1 momeanta 5 čuokkis] 


Árrabajásgeassin ja dasa gullevaš ovdaoahpahus hukse vuođu eallinagi oahppamii ja ollisvuhtii, mii ovdána máná ovdáneami ja oahppama dáfus jearggalaččat. Alladását ollisvuođa vuolggasadjin lea dat ahte sihke árrabajásgeassin ja ovda- ja vuođđooahpahusa bargit dovdet skuvlenvuogádaga ja dan iešguđet muttuid guovddáš mihttomeriid, iešvuođaid ja vuogádagaid. Mánáid buresbirgejumi, ovdáneami ja oahppama njuovžilvuođa dihte maiddái sirdásanáigodagat plánejuvvojit ja árvvoštallojuvvojit. 
Árrabajásgeassima lágideaddji hukse ovttasbarggu ráhkadusaid ja dieđu sirdima vuogádagaid, maid bokte sirdáseamit ruovttus árrabajásgeassimii, árrabajásgeassima áigge ja árrabajásgeassimis ovdaoahpahussii ja doppe vuođđooahpahussii leat nu njuovžilat go vejolaš. Sirdásanáigodagain fuolaheaddjit ja bargit barget ovttas máná ovddu buorrin. Dieđu sirdimis sáhttá atnit ávkin árrabajásgeassima áigge čohkkejuvvon dokumeanttaid, mat govvidit máná ovdáneami ja oahppama ja mánnái ráhkaduvvon árrabajásgeassinplána. Dieđu sirdin čuovvu gustodeaddji mearrádusaid. [footnoteRef:70] [70:  Ovdamearkka dihte árrabajásgeassinláhka 40-42 §] 


[bookmark: _Toc497217820]2.4 Árvovuođđu

Árrabajásgeassinplána vuođuštusaid árvovuođu almmolaš prinsihppan lea, ahte máná ovdu lea ovdasajis, ahte mánás lea vuoigatvuohta buresbirgejupmái, fuolaheapmái ja suodjaleapmái, ahte máná oaivil váldojuvvo vuhtii. Dasa lassin prinsihppan lea ovttaveardásaš ja dásseárvosaš meannudeami geatnegasvuohta ja máná vealahangielddu ON:a máná vuoigatvuođaid soahpamuša[footnoteRef:71], árrabajásgeassinlága[footnoteRef:72] ja ON:a lámisolbmuid vuoigatvuođaid guoski oktasašsoahpamuša mielde[footnoteRef:73]. [71:  ON:a oktasašsoahpamuš máná vuoigatvuođain 1989]  [72:  Árrabajásgeassinláhka 20 §]  [73:  ON:a oktasašsoahpamuš lámisolbmuid vuoigatvuođain 2007] 



Mánnávuođa iešárvu
Árrabajásgeassima bargun lea suodjalit ja ovddidit máná vuoigatvuođa buori ja dorvvolaš mánnávuhtii. Árrabajásgeassin vuođđuduvvá áddejupmái mánnávuođa iešárvvus. Buot mánát lea erenomážat ja divrasat juste dakkárin go sii leat. Juohkehaččas lea vuoigatvuohta ovdanbuktit iežas oaiviliid sihke váldojuvvot vuhtii ja áddehallat dakkárin go son lea ja maid iežas servoša lahttun.

Olmmožin bajásšaddan
[bookmark: _Hlk496456116]Árrabajásgeassin vuođđuduvvá eallima, bistevaš eallinvuogi ja olmmošvuoigatvuođaid gudnejahttimii ja olmmošárvvu loavkitmeahttunvuhtii. Árrabajásgeassin doarju máná bajásšaddama olmmošvuhtii, man vuođđun lea figgamuš duohtavuhtii, buorrevuhtii, čábbodahkii, vuoiggalašvuhtii ja ráffái. Árrabajásgeassin atná árvvus čuvgehusa mii boahtá ovdan vuogis jurddašit sihke iežas, earáid, birrasa ja dieđu birra ja maiddái vuogis ja hálus doaibmat riekta. Bargit arvvosmahttet mánáid doaibmat árvovuođu mielde ja ságastallat árvvuid ja nieguid birra. Árrabajásgeassimis givssideapmi, rasisma dahje veahkaváldi ii dohkkehuvvo mange hámis dahje geasge. 

Máná vuoigatvuođat
[bookmark: _Hlk496456444][bookmark: _Hlk496456531][bookmark: _Hlk496456573][bookmark: _Hlk496457115][bookmark: _Hlk496456762][bookmark: _Hlk496457275]Mánás lea vuoigatvuohta ovdanbuktit iežas, iežas oaiviliid ja jurdagiid daiguin ovdanbuktinvugiiguin mat sus leat. Buot mánáin lea vuoigatvuohta buori oahpahussii, fuolaheapmái ja arvvosmahtti máhcahahkii. Mánás lea vuoigatvuohta sihke stoahkat, oahppat stoahkama bokte ja illudit oahppamis ja maid hukset áddejumi iežas birra, iežas identitehtas ja máilmmis iežas čálganmuttus mielde. Mánás lea vuoigatvuohta vásihit searvvušvuođa ja jovkui gullevašvuođa. Mánás lea vuoigatvuohta oažžut máŋggabealat dieđu, gieđahallat iežas dovdduid ja ruossalasvuođaid ja iskkadit ja oahppat ođđa áššiid. [footnoteRef:74] [74:  ON:a oktasašsoahpamuš máná vuoigatvuođain 1989] 


[bookmark: _Hlk496457300]Ovttaveardásašvuohta, dásseárvu ja máŋggahámatvuohta
[bookmark: _Hlk496457506][bookmark: _Hlk496457799]Árrabajásgeassin ovddida suopmelaš oktasašgotti demokráhtalaš árvvuid, dego ovttaveardásašvuođa, dásseárvvu ja máŋggahámatvuođa. Mánáin galgá leat vejolašvuohta ovddidit dáidduideaset ja bargat válljejumiid ovdamearkka dihte sohkabealis, sohkaduogážis, kulturduogážis dahje eará olbmuide laktáseaddji sivain fuolatkeahttá. Bargit galget hukset máŋggahámatvuođa gudnejahtti atmosfeara. Árrabajásgeassin vuođđuduvvá máŋggahámat suopmelaš kulturárbái ja hápmašuvvá ain mánáid, sin fuolaheaddjiid ja bargiid vuorrováikkuhusas. 


Bearrašiid máŋggahámatvuohta
[bookmark: _Hlk496457935]Ámmátlaš, rabas ja gudnejahtti meannudeapmi máŋggahámat bearrašiid ja bearrašiid iešguđetlágán gielaid, kultuvrraid, eallinoainnuid, oskkuid, árbevieruid ja bajásgeassinoainnuid ektui hukse vuođu buori bajásgeassinovttasbargui[footnoteRef:75]. Mánáid bearašidentitehta ja bearašgaskavuođaid dorjot nu ahte buot mánát sáhttet dovdat iežaset bearraša divrrasin.  [75:  Árrabajásgeassinláhka 3 § 1 momeanta 6 čuokkis] 



Dearvvašlaš ja bistevaš eallinvuohki
[bookmark: _Hlk496458064]Árrabajásgeassima bargun lea láidet mánáid dearvvašvuođa ja buresbirgejumi ovddideaddji eallinvugiide. Mánáide fállat vejolašvuođaid ovddidit iežaset dovdodáidduid ja estehtalaš jurddašeami. Árrabajásgeassin dovdá ja čuovvu bistevaš eallinvuogi prinsihpaid nu ahte sosiála, kultuvrralaš, ekonomalaš ja ekologalaš aspeavttat váldojuvvojit vuhtii. Árrabajásgeassin hukse vuođu ekososiála čuvgehussii nu ahte olmmoš ádde, ahte ekologalaš bistevašvuohta lea sosiála bistevašvuođa ja olmmošvuoigatvuođaid ollašuvvama eaktu.

[bookmark: _Toc497217821]2.5 Oahppanáddejupmi

[bookmark: _Hlk496458450][bookmark: _Hlk496458567][bookmark: _Hlk496458620][bookmark: _Hlk496458855]Árrabajásgeassinplána vuođuštusat vuođđuduvvet oahppanáddejupmái, man mielde mánát bajásšaddet, ovdánit ja ohppet vuorrováikkuhusas eará olbmuiguin ja lagasbirrasiiguin. Oahppanáddejupmi vuođđuduvvá maiddái áddejupmái das ahte mánná lea aktiiva doaibmi. Mánát leat riegádeami rájes sáhkkit ja háliidit oahppat ođđa áššiid, geardduhit ja jievžat. Oahppan lea oppalaš doaibma ja dat dáhpáhuvvá juohke sajis. Das ovttastuvvet dieđut, dáiddut, doaimmat, dovddut, áiccut, gorutlaš vásáhusat, giella ja jurddašeapmi. Oahppan dáhpáhuvvá earret eará dalle, go mánná áiccada ja dárkkoda birrasa ja áddestallá earáid doaimmaid. Mánát ohppet maiddái go stohket, lihkadit, dutket, barget iešguđetlágán bargobihtáid, ovdanbuktet iežaset oaiviliid ja buđaldit dáidagiin. 
[bookmark: _Hlk496458960]
[bookmark: _Hlk496459034][bookmark: _Hlk496459088]Árrabajásgeassimis oahppama vuolggasadjin leat mánáid ovddit vásáhusat, sin beroštumit ja máhttin. Lea dehálaš, ahte ohppojuvvon áššiin lea oktavuohta mánáid ovdáneaddji válmmašvuođaide ja eará vásáhusmáilbmái ja kulturduogážii. Mánát ohppet buoremusat dalle go vedjet bures ja dovdet dorvvolašvuođa dovddu. Positiiva dovdovásáhusat ja vuorrováikkuhusgaskavuođat ovddidit oahppama. Veardásašjoavku ja vásáhusat servošii gullevašvuođas leat máná oahppama ja oasálašvuođa dáfus guovddážis. Mánát galget oažžut iežaset oahppamii bargiid bagadallama ja doarjaga. Mánáid beroštahtti, ulbmildiđolaš ja doarvái hástaleaddji doaibma movttiidahttá oahppat lasi. Buot mánát galget oažžut vásáhusaid lihkostuvvamis ja illudit iežaset doaimmas ja oahppanvugiin.

[bookmark: _Hlk496459147][bookmark: _Hlk496459214]Stoahkan lea mearkkašahtti oassi árrabajásgeassinahkásaš mánáid oahppama. Dat motivere máná ja addá ilu. Seammás mánát ohppet máŋggaid dáidduid ja dieđuid. Árrabajásgeassimis lea dehálaš áddet stoahkama iešárvvu mánnái ja dan pedagogalaš mearkkašumi máná oahppamii, oppalaš ovdáneapmái ja buresbirgejupmái. 

[bookmark: _Toc497217822]2.6 Pedagogalaččat deattuhuvvon bajásgeassima, oahpahusa ja divššu ollisvuohta

Árrabajásgeassinplána vuođuštusain pedagogihkka vuođđuduvvá meroštallon árvovuđđui, áddejupmái mánás, mánnávuođas ja oahppamis. Pedagogihkain oaivvildit máŋggadieđalaš, earenoamážit bajásgeassin- ja árrabajásgeassindieđalaš dihtui vuođđuduvvi doaimma, mii lea ámmátlaččat jođihuvvon, ámmátolbmuid čađahan ja plánejuvvon, ja man ulbmilin lea ollašuhttit mánáid buresbirgejumi ja oahppama. Dat oidno árrabajásgeassima doaibmankultuvrras, oahppanbirrasis ja bajásgeassimis ja oahpahusa ja divššu ollisvuođas. Pedagogihka deattuheapmi[footnoteRef:76] árrabajásgeassima ollisvuođas gáibida pedagogalaš áššedovdamuša ja dan, ahte bargit leat ovtta oaivilis das, mo mánáid oahppama ja buresbirgejumi sáhttá buoremusat ovddidit.  [76:  Árrabajásgeassinláhka 2 § ja 23 §] 


Árrabajásgeassin čađahuvvo bargiid, mánáid ja birrasa vuorrováikkuhusas, mas bajásgeassin, oahpahus ja dikšu hábmejit čavddis ollisvuođa. Dán golmma doahpaga sáhttá geahčadit sierra, muhto praktihkas dat čatnasit oktii. Ná lea vejolaš lahkonit oppalažžat máná bajásšaddama, ovdáneami ja oahppama ovdáneami. Bajásgeassin, oahpahus ja dikšu deattuhuvvojit iešguđet láhkái sierraahkásaš mánáid doaimmas ja árrabajásgeassima iešguđet doaibmanvuogis. 
Bajásgeassima bokte kultuvrralaš árvvut, dábit ja norpmat sirdašuvvet, hápmašuvvet ja ođasmuvvet. Bajásgeassima ulbmilin lea sirdit kulturárbbi, dehálažžan adnojuvvon árvvuid ja árbevieruid čuovvovaš sohkabulvii.  Bajásgeassin oahpista mánáid hábmet iežaset oaiviliid ja árvvoštallat kritihkalaččat dábálaš jurddašan- ja doaibmanvugiid ja doaibmat ehtalaččat bistevaččat. Bajásgeassima čuvgehusbargun lea diđolaččat stivret mánáid individuála identitehta hápmašuvvama nu ahte mánát ohppet fuomášit iežaset doaimma váikkuhusaid eará olbmuide ja birrasii. Mánáid ovdáneami doarjalit nu ahte sii ohppet doaibmat ja geavahit dáidduideaset maiddái earáid buorrin. 

Oahpahusa vuolggasadjin lea árrabajásgeassinplána vuođuštusain meroštallon oahppanáddejupmi. Oahppama ulbmilin lea ovddidit mánáid oahppama ja veahkehit mánáid hábmet mearkkašumiid iežaset birra, eará olbmuin ja birastahtti máilmmis. Árrabajásgeassima ulbmilin lea movttiidahttit ja motiveret mánáid oahpahallat ođđa áššiid ja iskkadit iešguđetlágán oahppanvugiid. Oahpahus doarju ja atná ávkin mánáid lunddolaš sáhkkiivuođa. Oahpahus váldá vuhtii mánáid ovdáneaddji dáidduid, beroštumiid ja nana beliid ja individuála doarjaga dárbbuid. Dan lassin oahpahusa vuođđun leat oahppanbirrasii (lohku 3.2), viiddes máhttimii (lohku 2.7) ja pedagogalaš doaibmamii (lohku 4) ásahuvvon mihttomearit. 

Dikšu dárkkuha fysalaš vuođđodárbbuin fuolaheami ja emotionála berošteami. Ulbmilin lea, ahte mánná dovdá, ahte son lea árvvusadnon, áddejuvvon ja oktavuođas eará olbmuide. Buori divššu ja fuolahusa vuođđun lea guovttebealat ja gudnejahtti vuorrováikkuhusgaskavuohta ja lagasvuohta. Beaivválaš dáhpáhusat, dego boradeapmi, gárvodeapmi, nuoladeapmi, vuoiŋŋasteapmi ja hygienas fuolaheapmi leat guovddáš oassi máná beaivvi. Árrabajásgeassima dikšundilálašvuođat leat seamma áigge bajásgeassin- ja oahpahusdáhpáhusat, main mánát ohppet ovdamearkka dihte vuorrováikkuhusdáidduid, alddis fuolaheami, áiggi hálddašeami ja buriid dábiid. 


[bookmark: _Toc497217823]2.7 Viiddes máhttin

Árrabajásgeassin hukse vuođu máná viiddes máhttimii. Viiddes máhttin čohkiida dieđuid, dáidduid, árvvuid, jurddašanvugiid ja dáhtu ollisvuođas. Máhttin dárkkuha maiddái dieđuid ja dáidduid geavahannávccaid ja maiddái doaibmama iešguđet dilálašvuođa mielde. Dieđuid ja dáidduid geavaheapmái váikkuhit mánáid oahppan árvvut ja jurddašanvuogit ja dáhttu doaibmat. Viiddes máhttin dárbbašuvvo go máilbmi rievdá. Olmmožin bajásšaddan, studeren, bargan ja riikkavuložin doaibman dál ja boahttevuođas gáibida diehto- ja dáidosurggiid rasttildeaddji ja ovttasteaddji máhttima. Viiddes máhttima ovdáneapmi ovddida mánáid bajásšaddama indiviidan ja servoša lahttun. Máhttin ovdánišgoahtá árramánnávuođa rájes ja joatkašuvvá čađa eallima. Viiddes máhttima ulbmilat joatkašuvvet árrabajásgeassinplána vuođuštusain ain ovda- ja vuođđooahpahusa oahppaplánaid vuođuštusaide. Viiddes máhttima mihttomearit leat stivren dán áššegirjji gárvema, ja daid galgá váldit vuhtii báikkálaš árrabajásgeassinplánain. 

Alladását pedagogalaš doaibma nanne mánáid viiddes máhttima. Viiddes máhttima ovdáneapmái váikkuhit árrabajásgeassima doaibmanvuogit, iešguđetlágán oahppanbirrasiid geavaheapmi ja mánáid buresbirgejumi ja oahppama doarjun. Viiddes máhttima mihttomearit váldojuvvojit vuhtii doaibmankultuvrra ja oahppanbirrasiid ovddideamis, mánáid bajásgeassimis, oahpahusas ja divššus. Logus 4.5 govviduvvon oahppama viidodagaid ulbmilin lea ovddidit mánáid viiddes máhttima. 

Árrabajásgeassinplána vuođuštusat govvidit vihtta iešguđet viiddes máhttima oasi, mat laktásit nuppit nuppiide: 
· jurddašeapmi ja oahppan
· kultuvrralaš máhttin, vuorrováikkuhus ja ovdanbuktin
· alddis fuolaheapmi ja árgadáiddut
· máŋggalohkandáidu ja diehto- ja gulahallanteknologalaš máhttin
· oassálastin ja váikkuheapmi.

Čuovvovažžan govviduvvo, maid viiddes máhttima iešguđet oasit mearkkašit. Dan lassin meroštallo, mii bargguid árrabajásgeassima guđege oasis lea. 

[bookmark: _Toc497217824]Jurddašeapmi ja oahppan
Jurddašeami ja oahppama dáiddut ovdánit vuorrováikkuhusas eará olbmuiguin ja birrasiiguin. Dat hábmejit vuođu eará máhttima ovdáneapmái ja eallinagi oahppamii. Dieđu skáhppon, lađastallan ja ođđa áššiid ráhkadeapmi eaktuda kreatiiva ja kritihkalaš jurddašeami, man vuođu árrabajásgeassin hukse. Árrabajásgeassima bargun lea doarjut mánáid jurddašan- ja oahppandáidduid. 

Mánáid jurddašeapmi ja oahppan ovdánit máŋggabealat ja mearkkašahtti vásáhusaid bokte. Imaštallamii, fuomášeapmái ja oahppama illui galgá leat sadji. Stoagadettiin mánáin lea vejolašvuohta geavahit iežaset miellagovahusa ja kreatiivavuođa, iskkadit ovttas iežaset ideaid ja dutkat máilmmi. Mánát ožžot doarjaga birrasa ja dan fenomenaid lađastallan-, namahan- ja govvidandáiddut ovddideamis iežaset agi ja čálganmuttu mielde. Bargit roahkasmahttet mánáid jearrat ja bidjat áššiid gažaldatvuložin. Mánát illudit lihkostuvvamiin ja oahpahallet movttiidahttit earáid. Mánát ohppet maiddái sitkatvuođa ja gillilvuođa ja lassin hutkat čovdosiid iešguđetlágán dilálašvuođaide. Mánát ohppet stivret ja doalahit iežaset áicilvuođa. Beaivválaš, fysalaš aktiivvalašvuohta doarju mánáid jurddašeami ja oahppama. Doaimma pedagogalaš dokumenteren (lohku 4.2) ja oktasaš guorahallan veahkeha mánáid áiccadit iežaset oahppama ja dovdát iežaset gievravuođaid. Dát nanne mánáid jáhku iežaset dáidduide. 


Kultuvrralaš máhttu, vuorrováikkuhus ja ovdanbuktin
Mánát bajásšaddet máilmmis, mas leat iešguđetlágán kultuvrrat, gielat ja eallinoainnut. Dát deattuha sosiála- ja vuorrováikkuhusdáidduid ja kultuvrralaš máhttima mearkkašumi. Máhttimii gullá dáidu guldalit, dovdat ja áddet iešguđetlágán oainnuid ja dáidu reflekteret iežas árvvuid ja oaiviliid. Vuorrováikkuhusdáidduin, návccain ovdanbuktit iežas ja áddet earáid lea stuorra mearkkašupmi identitehtii, doaibmamii ja buresbirgejupmái. Vuorrováikkuheapmi olbmuiguin, geain lea earálágán kultur- ja eallinoaidnoduogáš, gáibida iežas ja earáid kultuvrra ja eallinoainnu áddema ja gudnejahttima. Árrabajásgeassima bargun lea ovddidit mánáid kultuvrralaš máhttima ja sin vuorrováikkuhus- ja ovdanbuktindáidduid.  

Árrabajásgeassin roahkasmahttá mánáid oahpásmuvvat eará olbmuide, gielaide ja kultuvrraide. Bargit doibmet ovdagovvan mánáide eará olbmuid kultuvrraid, gielaid ja eallinoainnuid positiiva deaivvadeamis. Mánát ohppet ustitlašvuođa ja buriid dábiid. Ovttasbargui vuođđuduvvi doaibma hukse vejolašvuođaid hárjehallat vuorrováikkuhus- ja ovdanbuktindáidduid iešguđetlágán dilálašvuođain ja iešguđetlágán olbmuiguin. Mánát ohppet bidjat iežaset nuppi sadjái, geahččat áššiid eará geahččanguovlluin ja čoavdit ruossalas dilálašvuođaid konstruktiiva vuogi mielde. Dát nanne mánáid sosiála dáidduid. Mánát ožžot doarjaga kulturidentitehtaid huksemis. Árrabajásgeassimis skáhppojuvvon kulturárbái laktáseaddji vásáhusat, dieđut ja dáiddut nannejit máná návccaid oahppat, geavahit ja rievdadit kultuvrra. Ovdamearkka dihte stohkosat, boradanbottut ja feasttat fállet dilálašvuođaid juohkit vásáhusaid iešguđetlágán árbevieruid ja vieruid birra. Árrabajásgeassin arvvosmahttá mánáid hukset positiiva gaskavuođa máŋggahámat birrasii. 

[bookmark: _Toc497217825]Alddis fuolaheapmi ja árgadáiddut
Alddis fuolaheapmái, dearvvašvuhtii ja dorvvolašvuhtii laktáseaddji dáiddut leat buohkaide dehálaččat. Árrabajásgeassima bargu lea nannet mánáid buresbirgejupmái ja dorvvolašvuhtii laktáseaddji dáidduid ja oahpistit sin dahkat válljejumiid bistevaš eallinvuogi mielde. Árrabajásgeassin doarju máná positiiva miellagova boahtteáiggis. 

Mánáid iehčanasvuođa lassáneami dorjot cehkiid mielde. Bargit veahkehit mánáid ja arvvosmahttet sin jearrat veahki dárbbu mielde. Mánát hárjehallet iešguđetlágán dáidduid dego gárvodeami, boradeami ja persovnnalaš hygienas ja iežaset dávviriin fuolaheami. Mánát ohppet doaibmat vásttolaččat ja dorvvolaččat árrabajásgeassima oahppanbirrasiin, lagasluonddus ja johtolagas. Mánát gieđahallet ovttas bargiiguin buresbirgejumi ovddideaddji áššiid dego vuoiŋŋasteami, borramuša ja mielladearvvašvuođa mearkkašumi. Mánát oahpahallet iežaset dovdduid ovdanbuktima ja iešstivrejumi. Mánáid dovdodáiddut ovdánit, go sii oahpahallet fuomášit, diđoštit ja namahit iežaset dovdduid. Mánát ohppet maiddái gudnejahttit ja suodjalit iežaset ja earáid goruda.

[bookmark: _Toc497217826]Máŋggalohkandáidu sihke diehto- ja gulahallanteknologalaš máhttu
Máŋggalohkandáidu ja diehto- ja gulahallanteknologalaš dáidu dárbbašuvvo mánáid ja bearrašiid árggas, olbmuid gaskasaš vuorrováikkuheamis ja servodatlaš oassálastimis. Máŋggalohkandáidu ja diehto- ja gulahallanteknologalaš máhttin ovddidit mánáid ovttaveardásaš bajásgeassima ja skuvlema. Árrabajásgeassima bargun lea doarjut dáid dáidduid ovdáneami. 
Máŋggalohkandáidu lea guovddáš vuođđodáidu, mii váikkuha máŋggahámat kultuvrralaš dieđuid áddemii ja vuorrováikkuheapmái. Máŋggalohkandáidu dárkkuha návccaid dulkot ja buvttadit iešguđetlágán dieđuid. Máŋggalohkandáiddu vuođđun lea viiddes teakstaáddejupmi, man mielde iešguđetlágán teavsttat sáhttet leat earret eará čállojuvvon, hállojuvvon, audiovisuála dahje digitála hámis. Dat sisttisdoallá iešguđetlágán lohkandáidduid dego govaid lohkandáiddu, numerála lohkandáiddu, media lohkandáiddu ja vuođđolohkandáiddu. Máŋggalohkandáidu laktása lávga jurddašan- ja oahppandáidduide. Mánát namahit áššiid ja diŋggaid ja oahpahallet iešguđetlágán doahpagiid ovttas bargiiguin. Bargit movttiidahttet mánáid dutkat, geavahit ja buvttadit dieđuid iešguđetlágán, maiddái digitála, birrasiin. Máŋggalohkandáiddu skáhppon gáibida rávesolbmuid málle, rikkes teakstabirrasa, mánáide heivvolaš kulturbálvalusaid ja kultuvrra, man mánát ieža leat buvttadan. 
Mánát dutket ja guorahallet diehto- ja gulahallanteknologiija rolla árgaeallimis ja oahpásmuvvet iešguđetlágán diehto- ja gulahallanteknologalaš biergasiidda, applikašuvnnaide ja spealuide. Digitála dokumenteren adnojuvvo ávkin stohkosiin, dutkamis, lihkadeamis ja dáiddalaš iskkadeamis ja buvttadeamis. Vejolašvuođat iskkadit ja buvttadit diehto- ja gulahallanteknologalaš sisdoaluid ieš ja ovttas eará mánáiguin ovddidit mánáid kreatiiva jurddašeami, ovttasbargandáidduid ja lohkandáiddu. Bargit oahpistit mánáid geavahit diehto- ja gulahallanteknologiija máŋggabealagit ja dorvvolaččat. 

[bookmark: _Toc497217827]Oassálastin ja váikkuheapmi
Aktiivvalaš ja vásttolaš oassálastin ja váikkuheapmi huksejit vuođu demokráhtalaš ja bistevaš boahttevuhtii. Dát eaktuda ovttaskas olbmos dáiddu ja hálu oassálastit servoša doibmii ja luohttámuša iežas váikkuhanvejolašvuođaide. Máná vuoigatvuođaide gullet su oaiviliid vuhtiiváldin ja oasálašvuohta iežas eallimii váikkuheaddji áššiide. Árrabajásgeassin gudnejahttá dáid demokratiija ollašuvvama guovddáš prinsihpaid. Árrabajásgeassima ulbmilin lea doarjut mánáid ovdáneaddji oassálastin- ja váikkuhandáidduid ja arvvosmahttit doaimmalašvuhtii. 
Gudnejahtti deaivvadeapmi mánáiguin, sin jurdagiid guldaleapmi ja álgagiidda vástideapmi nanne mánáid oassálastin - ja váikkuhandáidduid. Mánát plánejit, ollašuhttet ja árvvoštallet doaimma ovttas bargiiguin. Seammás mánát ohppet vuorrováikkuhusdáidduid ja oktasaš njuolggadusaid, soahpamušaid ja luohttámuša mearkkašumi. Bargit fuolahit das ahte buot mánáin lea vejolašvuohta oassálastit ja váikkuhit. Oassálastima ja váikkuheami bokte mánát bohtet diđolažžan alddis, sin iešluohttámuš nanosmuvvá ja servošis dárbbašlaš sosiála dáiddut hápmašuvvet. 

[bookmark: _Toc497217828]2.8 Báikkálaččat mearridanvuloš áššit

Báikkálaš árrabajásgeassinplána gárvedettiin ságastallo dán logus meroštallon árrabajásgeassima bargguid ja dábálaš mihttomeriid mearkkašumiin ja das, mo árrabajásgeassimii ásahuvvon mihttomeriid lea vejolaš ollašuhttit iešguđet doaibmanvuogis. 
Lohku 2 sisttisdoallá osiid, maid lea vuogálaš čáhkadit oassin báikkálaš árrabajásgeassinplána. Dákkár oasit leat:
· mihttomearit árrabajásgeassinlága mielde
· árvovuođđu (lohku 2.4.)
· oahppanáddejupmi (lohku 2.5.) ja
· lávdamáhtolaš máhttu (lohku 2.7.).
Dáidda osiide sáhttá dahkat báikkálaš lasáhusaid.
Báikkálaš árrabajásgeassinplánas govviduvvojit lassin:
· árrabajásgeassima lágideapmi ja iešguđet doaibmanvuogit ja daid gaskasaš ovttasbargu báikkálaš geahččanguovllus
· báikkálaš sirdásanáigodagat, go mánná álggaha árrabajásgeassimis, sirdása árrabajásgeassima áigge nuppi jovkui dahje nuppi doaibmabáikái dahje go mánná sirdása ovdaoahpahussii dahje nuppi árrabajásgeassima lágideaddji doaimmaide.

Árrabajásgeassima iešguđet doaibmanvugiide sáhttá ráhkadit sierra árrabajásgeassinplána logu 1.2 mielde.
Árvovuođu, oahppanáddejumi ja viiddes máhttima mihttomearit váldojuvvojit vuhtii ja geahčaduvvojit dárkileappot loguin, mat gieđahallet árrabajásgeassima doaibmankultuvrra, árrabajásgeassima pedagogalaš doaimma plánema, ollašuhttima, árvvoštallama ja ovdáneami ja oahppama doarjaga.







[bookmark: _Toc497217829]3. Árrabajásgeassima doaibmankultuvra

Doaibmankultuvra lea historjjálaččat ja kultuvrralaččat riegádan doaibmanvuohki, mii hápmašuvvá servoša vuorrováikkuhusas. Árrabajásgeassima lágideaddji ja árrabajásgeassima jođiheaddjiid bargun lea hukset sihke doaibmankultuvrra ovddidanvejolašvuođaid ja árvvoštallama árrabajásgeassima iešguđet doaibmanvuogis ja ovttadagas. 
Árrabajásgeassima doaibmankultuvra lea ollisvuohta, mii čohkiida ovdamearkka dihte
· árvvuin ja prinsihpain
· barggu stivrejeaddji norpmaid ja mihttomeriid dulkomis
· oahppanbirrasiin ja bargovugiin
· ovttasbarggus ja dan iešguđet hámis
· vuorrováikkuhusas ja atmosfearas
· bargiid máhtus, fitnolašvuođas ja ovddidanmovttas
· jođihanráhkadusain ja -vuogádagain
· doaimma organiseremis, plánemis, ollašuhttimis ja árvvoštallamis.

Doaibmankultuvrra hábmejit diđoštuvvon, mielavuloš ja muhtimin maiddái áiggokeahtes dahkkit. Buot servoša lahtut váikkuhit doaibmankultuvrii, ja dat fas váikkuha buot lahtuide fuolatkeahttá das, earuhuvvogo dan mearkkašupmi vai ii. 
Árrabajásgeassimis buot doaibmanvuogit galget doarjut máná ovdáneami ja oahppama. Daid galgá maiddái bastit ákkastallat pedagogalaččat. Bargit galget diđoštit, ahte sin doaibman- ja vuorrováikkuhusvuogit sirdásit mállen mánáide, geat ohppet árrabajásgeassinservoša árvvuid, jurddašanvugiid ja vieruid. 
Doaibmankultuvra váikkuha árrabajásgeassima kvalitehtii. Das lea guovddáš mearkkašupmi árrabajásgeassima ollašuhttimis ja mihttomeriid juksamis. Doaibmankultuvra, mii doarju árrabajásgeassima mihttomeriid, fállá oiddolaš dilálašvuođaid mánáid ovdáneapmái, oahppamii, oasálašvuhtii, dorvvolašvuhtii, buresbirgejupmái ja bistevaš eallinvuohkái. 
Jođiheapmi váikkuha mearkkašahtti láhkái árrabajásgeassima doaibmankultuvrii, dan ovddideapmái ja kvalitehtii. Árrabajásgeassima jođiheami vuolggasadjin lea buot mánáid buresbirgejumi ja oahppama ovddideapmi. Doaibmankultuvrra ovddideapmi gáibida pedagogalaš jođiheami, mii oaivvilda árrabajásgeassima ollisvuođa ulbmildiđolaš ja plánejuvvon jođiheami, árvvoštallama ja ovddideami. Dat sisttisdoallá buot doaimmaid, mat dahket vejolažžan bargiid buriid bargodiliid, ámmátlaš máhtu ja skuvlejumi ávkin atnima ja ovddideami ja pedagogalaš doaimma (lohku 4.1). 

[bookmark: _Toc497217830]3.1 Doaibmankultuvrra ovddideapmi ja dan stivrejeaddji prinsihpat

Servoša doaibmankultuvra rievdá oba áigge ja dan gálgá maiddái árvvoštallat ja ovddidit. Oktasaš mihttomeriide čatnaseapmi ovddida árvovuođu ja oahppanáddejumi ollašuvvama. Doaibmankultuvrra váikkuhusaid guorahallan ja dan ii-háliiduvvon iešvuođaid oahppan ja divvun leat dehálaš doaibmankultuvrra ovddideami oasit. Bistevaš ovddideami vuođđogáibádus lea, ahte bargit áddejit iežaset doaimma duohkin váikkuheaddji árvvuid, dieđuid ja jáhkuid mearkkašumi ja máhttet árvvoštallat daid. Nuppiid gudnejahtti dialoga oasálastá olles servoša ja hukse luohttámuša, lea dehálaš oassi ovddideami. Árrabajásgeassima plánedettiin, lágidettiin ja ovddidettiin ferte vuosttaš sajis váldit vuhtii máná ovddu. Máná ovddu ferte árvvoštallat ovttaskas máná, mánnájoavkku ja dábálaččat mánáid dáfus dáhpáhusa ja dili mielde.[footnoteRef:77] [77:  Árrabajásgeassinláhka 4 § ja HE 40/2018 vp, s. 85] 

Jođiheaddji ovddida oassálasti doaibmankultuvrra nu ahte son hukse ráhkadusaid ámmátlaš ságastallamii. Dan lassin jođiheaddji movttiidahttá bargoservoša jeavddalaččat ovddidit ja ođasmahttit oktasaš doaibmankultuvrra. Jođiheaddji doarju servoša ovdáneami oahppi searvvušin, mas máhttin ovddiduvvo ja juogaduvvo. Ulbmilin lea, ahte oktasaš doaibmanjurdda ja doaimma mihttomearit oidnojit praktihkas. Jođiheaddji vástida das ahte oktasaš bargovuogit oidnojit ja ahte daid guorahallat ja árvvoštallat jeavddalaččat. Mánát ja fuolaheaddjit leat mielde doaibmankultuvrra ovddideamis ja árvvoštallamis. 
Árrabajásgeassima doaibmankultuvra ovddiduvvo čuovvovaš prinsihpaid mielde: 

[bookmark: _Toc497217831]Oahppi searvvuš doaibmankultuvrra guovddážis
Árrabajásgeassin doaibmá searvvušin, mas mánát ja bargit ohppet ovttas ja guhtet guoimmisteaset. Oahppi servošis lea sadji iešguđetlágán oaiviliidda ja dovdduide. Searvvuš movttiidahttá mánáid ja bargiid juogadit roahkadit iežaset oaiviliid ja iskkadit ođđa doaibmanvugiid. Searvvuš, mii oba áigge árvvoštallá ja ovddida iežas doaimma, hástá iežas ja dovdá ja atná ávkin iežas gievravuođaid. Oahppi searvvuš atná árvvus earáid gudnejahtti ja olmmošlaš meannudeami. Searvvuš movttiidahttá sitkatvuhtii, geahččalit ja iskkadit áššiid ja suovvá maiddái meaddit dahjege feilet. Ovttasbargan ja oasálašvuođa vásáhusat nannejit servoša. 
Searvvuš movttiidahttá bargiid iešárvvoštallamii, dieđu ja máhttima juogadeapmái ja seammás ámmátlaš ovdáneapmái. Ovttas sohppojuvvon mihttomeriid ja bargguid guorahallan, iežas barggu jeavddalaš árvvoštallan ja fuolaheaddjiid ja eará ovttasbargoguimmiid máhcahus ovddidit servoša oahppama. Maiddái ovdánahttinbarggus, árvvoštallamiin ja dutkamušas ožžojuvvon diehtu lea ávkin oahppama ovddideamis. 

[bookmark: _Toc497217832]Stoahkamii ja vuorrováikkuheapmái movttiidahtti searvvuš
Stoahkamii movttiidahtti doaibmankultuvra dovdá stoahkama váikkuhusa máná buresbirgejupmái ja oahppamii. Bargit fuomášit stoahkama ráddjejeaddji dahkkiid ja ovddidit stoahkama ovddideaddji doaibmanvugiid ja oahppanbirrasiid. Mánáin ja bargiin lea vejolašvuohta vásihit ovttas buđaldeami ja stoahkama ilu. Searvvuš movttiidahttá buohkaid hutkáivuhtii, miellagovahusa geavaheapmái, iežaset ovdanbuktimii ja kreatiivavuhtii. Stoahkan oažžu oidnot ja gullot. Mánáid stoahkanálgagat, iskkadeamit ja vásáhusat ožžot saji, áiggi ja stoahkanráfi. Mánát ja rávesolbmot ožžot vejolašvuođa fokuseret stoahkamii. 
Árrabajásgeassima doaibmankultuvrii gullá bargiid gaskasaš ovttasbargu ja vuorrováikkuhus fuolaheaddjiiguin ja lagasbirrasiin. Servoša lahtut gudnejahttet guhtet guoimmiset ja atnet ovttasbarggu árvvus. Searvvuš roahkasmahttá mánáid buori vuorrováikkuhussii ja servoša lahttun doaibmamii. Bargit dorjot mánáid veardásašgaskavuođaid riegádeami ja gáhttejit ustitvuođaid. Dorvvolaš searvvuš váldá beali ruossalasvuođaide ja oahpahallá vugiid daid čoavdimii. 

[bookmark: _Toc497217833]Oasálašvuohta, ovttaveardásašvuohta ja dásseárvu
Inklusiiva doaibmankultuvra ovddida oasálašvuođa, ovttaveardásašvuođa[footnoteRef:78] ja dásseárvvu buot doaimmas. Mánáid, bargiid ja fuolaheaddjiid álgagat, jurdagat ja oaivilat adnojuvvojit árvvus. Dát eaktuda oasálašvuođa ovddideaddji doaibmanvugiid ja ráhkadusaid diđolaš ovddideami. Mánáid áddejupmi servošis, vuoigatvuođain, ovddasvástádusain ja válljejumiid čuovvumušain ovdána oasálašvuođa bokte. Mánáid sensitiiva vuhtiiváldin ja positiiva vásáhus das, ahte sin oaivilat váldojuvvojit vuhtii, nannejit oasálašvuođa. Mánáid ja fuolaheddjiid oassálastin doaimma plánemii, ollašuhttimii ja árvvoštallamii ovddida maid oasálašvuođa. Juohke bargi lea dehálaš bajásgeassinservošis.  [78:  Árrabajásgeassinláhka 3 § 1 momeanta 6 čuokkis] 

Servoša lahtut deaivvadit ja meannudit ovttaveardásaččat[footnoteRef:79]. Ovttaveardásašvuohta ii mearkkaš seammalágánvuođa. Doaibmankultuvrra ovddideami dáfus lea dehálaš, ahte bargosearvvuš ságastallá ovttaveardásašvuođa ja dásseárvvu guoski jurddašanvugiin. Dan lassin galgá guorahallat, mo ovdamearkka dihte gillii, etnalašvuhtii, eallinoidnui, lámisvuhtii, sohkabeallái ja dan máŋggabealatvuhtii laktáseaddji jurddašanvuogit vuhttojit ságain, láhtain, daguin ja doaibmanvugiin. Vuorrováikkuhusa ja giellageavaheami mállet ja vierut doaibmat stereotiippalaš ovdagáttuid mielde sirdásit mánáide. Árrabajásgeassin lea sohkabeallesensitiivvalaš. Bargit roahkasmahttet mánáid dahkat válljejumiid almmá sohkabeallái dahje eará olbmui laktáseaddji áššiide čadnojuvvon stereotiippalaš rollaid ja ovdagáttuid. Bargit fuomášit, juos mánáid deaivvadeamit eai leat ovttaveardásaččat, ja váldet daidda beali fiinnadovddolaččat ja jearggalaččat. Positiiva ja movttiidahtti vuorrováikkuheapmi doarju máná identitehta ja iešdovddu ovdáneami.  [79:  Ovttaveardásašvuođaláhka (1325/2014) 7 ja 8 §] 


[bookmark: _Toc497217834]Kultuvrraid máŋggahámatvuohta ja gielladiđolašvuohta
Árrabajásgeassin lea oassi kultuvrralaččat nuppástuvvi ja máŋggahámat servodaga. Kultuvrraid máŋggahámatvuohta lea resursa. Vuoigatvuohta iežas gillii, kultuvrii, oskkui ja eallinoidnui lea vuođđovuoigatvuohta servošis. Árrabajásgeassin atná sihke árvvus ja ávkin suopmelaš kulturárbbi, riikkagielaid ja servoša ja birrasa kultuvrralaš, gielalaš ja eallinoidnui laktáseaddji máŋggahámatvuođa. Dát gáibida bargiin dieđu eará kultuvrraid ja eallinoainnuid birra ja dáiddu oaidnit ja áddet áššiid iešguđetlágán geahččanguovlluin ja áddestallat nuppi sajádaga. Iešguđetlágán jurddašan- ja doaibmanvugiid birra ságastallo soabalaččat. Ođđa ovttasbargovuogit ráhkaduvvojit. Seammás ovddidit kultuvrralaččat bistevaš ovdáneami. 
Gielladiđolaš árrabajásgeassimis diđoštuvvo ahte gielat leat mielde eallimis oba áigge ja juohke sajis. Bargit áddejit giela guovddáš mearkkašumi mánáid ovdáneamis ja oahppamis, vuorrováikkuheamis ja ovttasbarggus ja identitehtaid huksemis ja servodahkii gullamis. Máŋggagielatvuođa čalmmustahttin doarju mánáid ovdáneami kultuvrralaččat máŋggahámat máilmmis. Bargit galget diđoštit ahte sii leat mánáid gielalaš ovdagovat, ja giddet fuomášumi iežaset giellageavaheapmái. Bargit movttiidahttet mánáid geavahit giela máŋggabealagit. Mánáid gielalaš vuolggasajit váldojuvvojit vuhtii, ja sidjiide addojuvvo áigi ja maid máŋggabealat giellageavahandilálašvuođat. 

[bookmark: _Toc497217835]Buresbirgejupmi, dorvvolašvuohta ja bistevaš eallinvuohki
Árrabajásgeassimis adnojuvvojit árvvus dearvvašlaš, dorvvolaš ja aktiivvalaš eallinvuogit. Árrabajásgeassinservošis mánát lihkadit máŋggabealagit siste ja olgun ja garvet guhkesáigásaš čohkkáma. Mánáid buresbirgejumi ovddida dat, ahte sii ožžot vejolašvuođa ráfot ja vuoiŋŋastit beaivvi áigge ja borrat doarvái máŋggabealat, dearvvašlaš borramuša. Doaibmankultuvrra ovddideamis váldojuvvo vuhtii servoša vejolašvuohta doaibmat lotkadis ja fokuserema ovddideaddji birrasis. Čielga ja plánejuvvon, seammás maid dávgadis beaiveprográmma, ovddida buresbirgejumi.  
Árrabajásgeassimis fuolahuvvo oba servoša fysalaš, psykihkalaš ja sosiála dorvvolašvuođas. Máná galgá suddjet veahkaválddis, givssideamis ja eará heađušteamis.[footnoteRef:80] Mánás lea vuoigatvuohta oažžut jeđđehusa go dan dárbbaša. Árrabajásgeassimis ii dohkkehuvvo givssideapmi, veahkaváldi iige heađušteapmi. Givssideapmi fuomášuvvo, dasa váldo bealli ja dat eastaduvvo diđolaččat ja systemáhtalaččat oassin doaibmakultuvrra ovddideami. Guovddážis givssideami eastadeamis lea doarjut máná gaskavuođaid seammáahkásaččaiguin ja servodaga buresbirgejumi. Bargiin lea guovddáš rolla mánáid sosiála ja emotionála dáidduid hárjehallama ja ovdáneami doarjumis. Mánát oahpahallet dovdát ja čoavdit ruossalasvuođaid soabalaččat. Heađuštan-, givssidan- dahje veahkaváldediliin bargit ságastallet ja ohcet čovdosiid ovttas mánáid fuolaheaddjiiguin. Dorvvolašvuođa ovddideapmái gullet maiddái dáhpedorpmiid plánejuvvon easttadeapmi ja gohcin, dorvvolašvuođabajásgeassin ja doaibmansajiin ja biergasiin fuolaheapmi. Árrabajásgeassin gáibida doaibmi ja čatnasan dorvvolašvuođa jođiheami ja bargiid, geat hálddašit dorvvolašvuhtii laktáseaddji áššiid.  [80:  Árrabajásgeassinláhka 10 §] 

Doaimmas váldojuvvo vuhtii ekologalaččat, sosiálalaččat, kultuvrralaččat ja ekonomalaččat bistevaš eallinvuogi vealtameahttunvuohta. Mánát ohppet láhttet vásttolaččat luonddus ja birrasis árgga válljejumiid ja doaimmaid bokte. Árrabajásgeassin ovddida biergasiid ja doaibmansajiid oktasašgeavaheami, govttolašvuođa, seastevašvuođa, divvuma ja ođđasit geavaheami. 

[bookmark: _Toc497217836]3.2 Árrabajásgeassima oahppanbirrasat

Árrabajásgeassima ulbmilin lea sihkkarastit gárgedeaddji, oahppama ovddideaddji, dearvvašlaš sihke dorvvolaš ja easttahis oahppanbirrasa[footnoteRef:81]. Oahppanbirrasiin dárkkuhit doaibmansajiid, báikkiid, servošiid, geavadagaid, biergasiid ja dárbašiid, mat dorjot mánáid ovdáneami, oahppama ja vuorrováikkuhusa. Oahppanbirrasa doaba sisttisdoallá árrabajásgeassimis earret eará fysalaš, psykihkalaš ja sosiála aspeavtta. Oahppanbirrasat ráhkaduvvojit nu ahte árrabajásgeassimii ásahuvvon mihttomeriid lea vejolaš juksat ja ahte dat dorjot mánáid dearvvaš iešdovddu ja sosiála- ja oahppandáidduid ovdáneami. Ergonomiija, ekologalašvuohta, loaktin, easttahisvuohta ja doaibmansajiid čuovggat, akustihkka, sisáimmu kvalitehta ja čorgatvuohta váldojuvvojit vuhtii oahppanbirrasiid huksemis ja ovddideamis.  [81:  Árrabajásgeassinláhka 10 §] 

Mánát oassálastet oahppanbirrasiid plánemii ja huksemii. Oahppanbirrasat galget doarjut mánáid lunddolaš sáhkkiivuođa ja oahppama hálu ja oahpistit stoahkamii, fysalaš aktiivvalašvuhtii, dutkamii ja dáiddalaš ovdanbuktimii ja vásiheapmái. Mánás galgá leat vejolašvuohta dutkat máilmmi buot áiccuiguin ja oba gorudiin. Oahppanbirrasat fállet mánáide molssaeavttuid miela miel buđaldeapmái, máŋggabealat ja johtilis lihkadeapmái, stoahkamii ja spealuide ja ráfálaš orodeapmái ja vuoiŋŋasteapmái. Mánáid ideat, stohkosat ja barggut oidnojit oahppanbirrasiin.

Oahppanbirrasis sáhttá ollašuhttit máŋggalágán pedagogalaš doaimmaid. Oahppanbirrasat rivdet dárbbu mielde. Bargit galget váldit vuhtii mánáid beroštumiid, individuála dáidduid ja dárbbuid ja árrabajásgeassima ollašuhttima prinsihpaid (lohku 4). Árrabajásgeassin ollašuhtto njuovžilit sierrasturrosaš joavkkuiguin, main buot servoša lahtuin lea vejolašvuohta oassálastit doibmii ja vuorrováikkuheapmái. Pedagogalaččat plánejuvvon joavkkuin doaibman ovddida mánáid ja bargiid fokuserema ja mánnáguovdilis doaimma. 
Oktasaččat sohppojuvvon njuolggadusat ja doaibmanvuogit veahkehit hukset oahppanbirrasa, mas lea dorvvolaš, earáid gudnejahtti ja oktasašvásttolaš atmosfeara. Dorvvolaš atmosfearas mánát ožžot čájehit iežaset dovdduid ja bargit veahkehit sin daid ovdanbuktimis ja iešstivremis. Bargit roahkasmahttet mánáid jearrat, ja vástidit sin jearaldagaide.
Oahppanbirrasat plánejuvvojit ja huksejuvvojit nu ahte dat nannejit ovttaveardásašvuođa ja sohkabeliid dásseárvvu. Dát dahká vejolažžan árbevirolaš sohkabeallái laktáseaddji stereotiippaid biđgema. Oahppanbirrasat ovddidit mánáid gielalaš ovdáneami ja gielladiđolašvuođa ja čalmmustahttet kultuvrralaš máŋggahámatvuođa. 
Luondu, šiljut, stoahkangiettit ja eará huksejuvvon birrasat leat maiddái árrabajásgeassima oahppanbirrasat. Dat fállet vásáhusaid, materiálaid ja máŋggabealat stoahkan- ja dutkanvejolašvuođaid. Dat leat báikkit, gos mánát lihkadit, ožžot vásáhusaid luonddus ja ohppet. 
Mánáin galget leat geavahusas doarvái máŋggabealat ja dorvvolaš stoahkan- ja doaibmanbiergasat. Doaibmanbiergasiid galgá válljet mánáid individuála dárbbuid mielde. Diehto- ja gulahallanteknologiija gullá máŋggabealat ja máná oasálasti oahppanbirrasii. Diehto- ja gulahallanteknologiija geavahuvvo árrabajásgeassimis ulbmildiđolaččat. Mánát sáhttet geavahit iežaset diehto- ja gulahallanteknologalaš rusttegiid, duhkorasaid ja eará biergasiid nu mo árrabajásgeassima lágideaddji mearrida, ja daid geavaheamis sohppojuvvo fuolaheddjiiguin. 
Ovttasbargu eará doibmiiguin ja galledeamit ovdamearkka dihte girjerádjui, museai, kulturárbebáikkiide, teáhterii ja fuolaheaddjiid bargosajiide riggodahttet mánáid oahppanbirrasiid. Oahppanbirrasiid plánen fállá maiddái vuogas ovttasbargovejolašvuođa fuolaheaddjiide ja bargiide. 

[bookmark: _Toc497217837]3.3 Ovttasbargu árrabajásgeassimis

Ovttasbargu doarju máná árrabajásgeassima lágideami nu ahte buot mánát ožžot bajásgeassima, oahpahusa ja divššu iežaset ovdáneami ja dárbbuid mielde. Ovddasvástádus ovttasbarggu ollašuvvamis ja plánemis lea árrabajásgeassima lágideaddjiin. Sii vástidit maiddái das, ahte ovttasbargu ollašuhtto dárbbu mielde máŋggasuorgásit. 

[bookmark: _Toc497217838]Ovttasbargu fuolaheaddjiiguin
Ovttasbargu fuolaheaddjiiguin lea dehálaš oassi árrabajásgeassima[footnoteRef:82]. Ovttasbarggu ulbmilin lea fuolaheaddjiid ja bargiid oktasaš čatnaseapmi mánáid dearvvaš ja dorvvolaš bajásšaddama, ovdáneami ja oahppama ovddideapmái. Luohttámuša huksen, dásseárvosaš vuorrováikkuhus ja bargiid ja fuolaheaddjiid gaskasaš gudnejahttin dorjot bajásgeassinbarggu.  [82:  Árrabajásgeassinláhka 3 § 1 momeanta 10 čuokkis] 

Bajásgeassinbargui laktáseaddji árvvuin, mihttomeriin ja ovddasvástádusain ságastallo sihke bargiiguin ja fuolaheaddjiiguin. Ovttasbargu vuođđuduvvá vuorrováikkuhussii ja gáibida árrabajásgeassima bargiin doaimmalašvuođa ja aktiivvalašvuođa. Bearrašiid máŋggahámatvuohta, mánáid individuála dárbbut ja fuolaheaddjiide ja vánhemiidda laktáseaddji jearaldagat váldojuvvojit vuhtii ovttasbarggus. Dárbbu mielde ságastallamiin geavahuvvo dulkka, ja ná sihkkarastojuvvo guovttebealat áddejupmi[footnoteRef:83].  [83:  Giellaláhka (423/2003) 18 § ja olgoriikkalašláhka (301/2014) 203 §] 

Ovttasbarggus sáhttet leat iešguđetlágán barggut ja hámit mánáid árrabajásgeassima áigge. Mánáid beaivválaš dáhpáhusat ja vásáhusat juogaduvvojit fuolaheaddjiiguin. Ságat, mat movttiidahttet ja govvidit máná ovdáneami ja oahppama positiivvalaččat, leat dehálaččat. Fuolaheaddji ja bargiid fuomášumit ja ságastallamat máná beaivvi birra dorvvastit máná buresbirgejumi. 
Ovttasbarggus lea erenomáš stuorra mearkkašupmi sirdásanáigodagain. Dákkár sirdásanáigodagat leat ovdamearkka dihte máná álggaheapmi árrabajásgeassimis, sirdáseamit árrabajásgeassima áigge, beaiveruovttu molsun ja ovdaoahpahusa álggaheapmi. Oktasaš ságastallamis lea erenomáš rolla máná árrabajásgeassinplána čállimis (lohku 1.3). Ovttasbarggu mearkkašupmi fuolaheaddjiiguin stuorru máná ovdáneami ja oahppama doarjaga plánedettiin ja ollašuhtedettiin (lohku 5). Luhtolaš atmosfeara dahká vejolažžan fuolaheaddjiid ja bargiid gaskasaš ovttasbarggu maiddái hástaleaddji dilálašvuođain, ovdamearkka dihte dalle, go lea fuolla máná buresbirgejumis. 
Mánáid fuolaheaddjiin galgá leat vejolašvuohta oassálastit árrabajásgeassima doaimma ja bajásgeassinbarggu mihttomeriid plánemii ja ovddideapmái ovttas bargiiguin ja mánáiguin. Diehto- ja gulahallanteknihkka ávkkástallojuvvo ovttasbarggadettiin fuolaheaddjiiguin. Ovttasbargu sáhttá doarjut maiddái fuolaheaddjiid gaskasaš vuorrováikkuhusa. Fuolaheaddjiid fierpmáiduvvan ja oktasaš doaibma iešguđetlágán dilálašvuođain nanne searvvušvuođa ja doarju bargiid barggu.  

[bookmark: _Toc497217839]Máŋggasuorggat ovttasbargu
Máŋggasuorggat ovttasbarggu ulbmilin lea sihkkarastit ahte árrabajásgeassin ollašuvvá doaibmanovttadagain mánáid dárbbuid mielde. Árrabajásgeassinláhka mearrida ahte gielda galgá árrabajásgeassima ordnedettiin doaibmat máŋggasuorggat servošis ja hukset dárbbašlaš ovttasbargoráhkadusaid[footnoteRef:84].  [84:  Árrabajásgeassinláhka 7 ja 22 §] 

Árrabajásgeassima ovttasbargoguoimmit leat buot dakkár guovlluguovdasaš ja báikkálaš doaibmit, maiguin árrabajásgeassima lea vuogas ovttasbargat. Ovttasbargu ovdamearkka dihte oahpahusas, lihkadeamis, girjerájus ja kultuvrras vástideaddji doibmiiguin ja eará lagasbirrasa doibmiiguin lasiha oahppanbirrasiid máŋggabealatvuođa ja doarju árrabajásgeassima mihttomeriid. Gieldda árrabajásgeassima ja gieldda siste doaibmi priváhta árrabajásgeassinbálvalusaid gaskasaš ovttasbargu lea dehálaš. Árrabajásgeassima eará ovttasbargoguoimmit leat ovdamearkka dihte searvvit, searvegoddit, boles ja biebman- ja čorgenbálvalusat. 
Árrabajásgeassimis ovttasbarget maiddái rávvehaga ámmátolbmuiguin, mánáidsuodjalus- ja eará dearvvašvuođafuolahus- ja sosiálabálvalusbargiiguin. Ovttasbarggus lea erenomáš stuorra mearkkašupmi dalle, go muhtin dáin doibmiin lea fuolas máná ovdáneamis, buresbirgejumis dahje máná doarjaga plánemis ja lágideamis. Viiddes dearvvašvuođadárkkistus sisttisdoallá árrabajásgeassinbargiid árvvoštallan vuollel skuvlaahkásaš máná birgemis ja buresbirgejumis árrabajásgeassimis, juos fuolaheaddji miehtá dasa čálalaččat. Árvvoštallan lea dehálaš oassi máná oppalaš bajásšaddama, ovdáneami ja buresbirgejumi árvvoštallama ja doarjaga dárbbu dovdáma máŋggasuorggat ovttasbarggus.[footnoteRef:85]  [85:  Stáhtaráđi ásahus rávvehatdoaimmas, skuvla- ja studerendearvvašvuođafuolahusas sihke mánáid ja
    nuoraid eastadeaddji njálmmi dearvvašvuođafuolahusas (338/2011) 7, 9 ja 13 § sihke árrabajásgeassinláhka 7 §] 


[bookmark: _Toc497217840]3.4 Báikkálaččat mearridanvuloš áššit

Báikkálaš árrabajásgeassinplána govvida
· árrabajásgeassima doaibmankultuvrra ovddideami mihttomeriid ja árvvoštallangeavadagaid
· árrabajásgeassima oahppanbirrasiid ja daid árvvoštallangeavadagaid
· fuolaheaddjiiguin ovttasbargama mihttomeriid ja geavadagaid
· máŋggasuorggat ovttasbarggu mihttomeriid, ráhkadusaid ja doaibmanvugiid
· sierra ovttasbargovugiid árvvoštallangeavadagaid
· mot givssideapmi, veahkaváldi ja heađušteapmi eastaduvvojit. Mot givssideapmái, veahkaváldái ja heađušteapmái váldet beali ja mo doaibmabijuid ollašuvvama čuvvot.

Árrabajásgeassima lágideaddji fuolaha das ahte buot árrabajásgeassima doaibmanovttadagat sáhttet dárkkálnuhttit iežaset doaibmankultuvrra, oahppanbirrasiid ovddideami mihttomeriid ja ovttasbargui laktáseaddji geavadagaid. Árrabajásgeassima lágideaddji mearrida dárkkálnuhttimiid čáliheamis báikkálaš árrabajásgeassinplánii. 

[bookmark: _Toc497217841]4. Árrabajásgeassima pedagogalaš doaimma plánen ja ollašuhttin

[bookmark: _Toc497217842]4.1 Pedagogalaš doaimma refereansarápma 

Árrabajásgeassima pedagogalaš doaimma ja dan ollašuhttima govvida oppalašvuohta. Ulbmilin lea ovddidit mánáid oahppama, buresbirgejumi ja viiddes máhttima (govus 1). Pedagogalaš doaibma ollašuvvá mánáid ja bargiid gaskasaš vuorrováikkuhusas ja oktasaš doaimmas. Mánáid ieševttolaš, bargiid ja mánáid oktasaččat hutkojuvvon ja bargiid jođihan doaimma plánen dievasmahttet nuppit nuppiid. Árrabajásgeassima pedagogalaš doaibma hukse bajásgeassima, oahpahusa ja divššu ollisvuođa. 


[image: ]
Govus 1. Árrabajásgeassima pedagogalaš doaimma refereansarápma

Ulbmildiđolaš doaimma vuođu huksejit sihke árvovuođđu (lohku 2.4), oahppanáddejupmi (lohku 2.5), daidda vuođđuduvvi doaibmankultuvra (lohku 3) ja máŋggabealat oahppanbirrasat (lohku 3.2), ovttasbargu (lohku 3.3) ja bargovuogit (lohku 4.3). Doaimma plánema vuođđun leat mánáid beroštumit ja dárbbut ja sin šaddanbirrasii laktáseaddji mearkkašahtti áššit. Vuolggasadjin leat maiddái logus 4.5 govviduvvon oahppama viidodagat. Alladását pedagogalaš doaimma eaktun lea plánejuvvon dokumenteren, árvvoštallan ja ovddideapmi (logut 4.2 ja 7). Viiddes oahppama mihttomearit stivrejit oassái doaimma plánema (lohku 2.7). 
Báikkálaš árrabajásgeassinplánat dárkkálnuhttet pedagogalaš doaimma mihttomeriid ja prinsihpaid. Árrabajásgeassima iešguđetlágán doaibmanvuogit, bargiid ráhkadus ja eará iešvuođat váldojuvvojit vuhtii mihttomeriid dárkkálnuhttimis. Báikkálaš árrabajásgeassinplána ja mánáid árrabajásgeassinplánat (lohku 1.3) leat doaimma plánema vuolggasajit. Doaibma ollašuhtto dan láhkái, ahte mánáin lea vejolašvuohta ovdánit oahppamis nu ahte sirdáseapmi árrabajásgeassimis ovdaoahpahussii dáhpáhuvvá njuovžilit. 

[bookmark: _Toc497217843]4.2 Pedagogalaš dokumenteren

Pedagogalaš dokumenteren lea árrabajásgeassima plánema, ollašuhttima, árvvoštallama ja ovddideami guovddáš bargovuohki. Pedagogalaš dokumenterema proseassa, dasa laktáseaddji fuomášumit, dokumeanttat ja daid dulkon, hábme áddejumi pedagogalaš doaimmas. Pedagogalaš dokumenteren dahká vejolažžan mánáid ja fuolaheddjiid oassálastima doaimma árvvoštallamii, plánemii ja ovddideapmái.
Pedagogalaš dokumenteren buvttada máŋggabealat ja konkrehta dieđu mánáid eallimis, ovdáneamis, beroštumiin, jurddašeamis, oahppamis, dárbbuin ja mánnájoavkku doaimmas. Ovttaskas dokumeanttaiguin, ovdamearkka dihte govaiguin, sárgosiiguin ja bargiid fuomášumiiguin, sáhttit dárkkodit mánáid ovdáneami ja oahppama. Pedagogalaš dokumenteren čalmmustahttá mánáid dieđuid, dáidduid, beroštumiid ja dárbbuid ja lea doaimma plánema vuođđun. 
Plánejuvvon dokumenterema ulbmilin lea dat ahte bargit ohppet dovdat ovttaskas máná, áddet mánáid gaskasaš gaskavuođaid ja maiddái joavkku bargiid ja mánáid gaskasaš vuorrováikkuheami luonddu. Pedagogalaš dokumenterema ulbmilin lea ollašuhttit árrabajásgeassima nu ahte vuolggasadjin leat mánáid dárbbut. Dokumenteremiin ožžojuvvon diehtu ja áddejupmi adnojuvvo ávkin ovdamearkka dihte bargobájiid, oahppanbirrasiid, doaimma mihttomeriid, vugiid ja sisdoaluid bistevaš hábmemis mánáid beroštumiid ja dárbbuid mielde. Máná árrabajásgeassinplána gullá pedagogalaš dokumenterema prosessii (lohku 1.3). Plánejuvvon pedagogalaš dokumenteren dárbbašuvvo maiddái mánáid ovdáneami ja oahppama doarjaga dárbbu árvvoštallamis (lohku 5). 
Guhkit áigodagas čohkkejuvvon dokumeanttat leat dehálaš oassi pedagogalaš doaimma árvvoštallama ja bargiid doaimma iešárvvoštallama (lohku 7.1). 

[bookmark: _Toc497217844]4.3 Máŋggabealat bargovuogit

Bargobájiid válljema stivrejit árrabajásgeassimii ásahuvvon barggut ja mihttomearit ja lassin mánáid ahki, dárbbut, gáibádusat ja beroštumit. Doaimmalašvuođa, kreatiivavuođa ja oasálašvuođa ovddideaddji oahppanvuogit leat mánáide lunddolaš oahppanvuogit. Dákkárat leat ovdamearkka dihte mánáid ieševttolaš ja bagadallon stoahkan, dutkan, lihkadeapmi ja dáiddalaš iskkadeapmi ja ovdanbuktin. Doaibma atná ávkin diehto- ja gulahallanteknologiija. Máŋggabealat bargovuogit leat sihke oahpahusa čuozáhagat ja bargoneavvut. Dán dihte lea dehálaš, ahte bargit oahpistit mánáid iskkadit ja geavahit iešguđetlágán bargovugiid iešguđet sturrosaš joavkkus ja maid iehčanassii. Mánát ohppet jearadit, imaštallat, árvvoštallat ja čoavdit čuolmmaid ovttas. 
Bargiin gáibiduvvo ámmátdáidu ja hearkivuohta fuomášit pedagogalaš vejolašvuođaid iešguđetlágán dilálašvuođain. Dát oidno earret eará dáidun fuobmát mánáid álgagiid ja dovdduid ja rievdadit iežas doaimma daid mielde. Unnit mánáid álgagat leat dávjá fysalaččat ja sáneheamit, nuba daid ádden ja daidda vástideapmi gáibida bargiin sensitiiva mieldeorruma ja máná buori dovdama.  
Mánát oassálastet bargobájiid plánemii ja válljemii iežaset vejolašvuođaid mielde. Mánás galgá leat vejolašvuohta dutkat máilmmi buot iežas áiccuiguin ja oba gorudiin ja iskkadit iešguđetlágán bargovugiid. Molsašuddi bargovuogit fállet sierraahkásaš ja sierraláhkái oahppi mánáide lihkostuvvama vásáhusaid. Máŋggabealat bargovuogit gáibidit máŋggabealat oahppanbirrasiid. Bargit ja mánát geavahit iežaset máhtu ávkin iešguđetlágán bargovugiin ja sii maiddái iskkadit ja ovddidit daid.

Stoahkan lea guovddáš doaibmanvuohki árrabajásgeassimis. Árrabajásgeassima bargun lea fállat mánáide vejolašvuođaid iešguđetlágán stohkosiidda. Stoahkan ovddida máná ovdáneami, oahppama ja buresbirgejumi. Mánná oahppá stoahkamiin, muhto sutnje stoahkan ii leat diđolaš oahppanvuohki muhto baicce vuohki orrut, eallit ja hábmet máilmmi. Vásáhusat, mat boktet mánáid dovdduid, sáhkkiivuođa ja beroštumi, ávžžuhit stoahkat. 
Mánnái stoahkama mearkkašupmi riegáda stohkosiin. Mánná illuda ja návddaša stoahkamis. Stoahkama áigge mánát leat aktiiva doaibmit: sii lađastallet ja dutket birastahtti máilmmi ja huksejit sosiála gaskavuođaid ja mearkkašumiid iežaset vásáhusaide. Stoahkama áigge mánát huksejit áddejumi alddis ja eará olbmuin. Stoahkama áigge mánát sihke áddestallet earáid ja ráhkadit ođđa áššiid ja heivehit dan, maid oidnet. Seammás sii simulerejit ja dárkkodit iežaset nieguid ja doaivagiid. Miellagovahusa bokte mánát sáhttet iskkadit iešguđetlágán rollaid ja ideaid, maid eai muđuid sáhtášedje ollašuhttit. Stohkosiin mánát sáhttet gieđahallat váttis vásáhusaid. Stohkosiin lea dorvvolaš geahččalit, iskkadit ja dahkat feaillaid. 
Stoahkan ovttasta dehálaš oahppama ovddideaddji elemeanttaid: movtta, ovttasbargama ja iežas dáidduid hástima. Stoahkan ovdána ja oažžu sierra hámiid ođđa vásáhusaid bokte. Bargiid ja mánáid ja mánáid gaskasaš vuorrováikkuhus hukse vuođu jurddašeami, giela ja stoahkandáidduid ovdáneapmái. Mánát dárkkodit, iskkadit ja ohppet servoša njuolggadusaid stohkosiid bokte. Joavkkus stoahkan oahpaha máná stivret iežas dovdduid ja háluid ja váldit vuhtii earáid oaiviliid. Stoahkan nanne searvvušvuođa ja positiiva atmosfeara. 
Stoahkan lea árrabajásgeassima guovddáš bargovuohki. Pedagogalaš doaimmas stohkosat ja stoagusmáilmmit sáhttet sisttisdoallat ja ovttastit ovdamearkka dihte drámá, improvisašuvnna ja máidnasiid. Bargit galget váldit vuhtii fuolalaš dutkama, spontána ja kreatiiva ovdanbuktima ja johtilis lihkadanstohkosiid váikkuhusa máná buresbirgejupmái ja oahppamii. Iešguđetlágán dilálašvuođaid sáhttá riggudit stoaguslágán doaimmain. Divttat, sátneleaikkat, lávlagat ja oktasaš suohtastallan nannejit positiiva atmosfeara, mii doarju oahppama ja buresbirgejumi. 
Bargit galget sihkkarastit mánáid stoahkanvejolašvuođaid, bagadallat stoahkama heivvolaččat ja fuolahit das, ahte buot mánáin lea vejolašvuohta oassálastit oktasaš stohkosiidda iežaset dáidduid ja válmmašvuođaid mielde. Bargit galget addit mánáid stoahkamii ulbmildiđolaš ja plánejuvvon doarjaga. Sii stivrejit stoahkama juogo stohkosiid olggobealde dahje nu ahte leat ieža mielde stohkosiin. Bargiid fysalaš ja psykihkalaš mieldeorrun doarju mánáid gaskasaš vuorrováikkuheami ja eastada ruossalasvuođaid riegádeami. 
Bargit galget geahčadit ja dokumenteret mánáid stoahkama. Stoahkama geahčadeapmi lasiha bargiid áddejumi máná jurddašeamis, beroštumiin, dovdduin ja vásáhusain. Fuomášumit adnojuvvojit ávkin stoahkama ja eará doaimma plánemis ja bagadallamis. Mánáid stoahkanálgagiid fuomášeapmi ja heivvolaš vástideapmi daidda gáibida bargiin hearkivuođa, ámmátdáiddu ja sohkabeallesensitiivavuođa. 
Stoahkan gáibida áiggi, ráfi, dili, stoahkanbiergasiid ja materiálaid. Oahppanbirrasat galget rievdat dávgasit stohkosiid mielde, dasgo stoahkanbirrasat sáhttet maiddái rievddadit. 

Mánáid kultuvrra ja mánáide oaivvilduvvon media dovdamuš veahkeha bargiid áddet mánáid stohkosiid. Maiddái iešguđetlágán spealut ja digitála biergasat fállet stohkosiidda máŋggalágán vejolašvuođaid. Stoahkamii movttiidahtti oahppanbirrasis maiddái rávesolmmoš lea oahppi. Bargit ja fuolaheaddjit ságastallet stoahkama mearkkašumis ja mánáid stoahkamii laktáseaddji fuomášumiin. Ná ovddiduvvo stoahkama joatkašuvvan ruovttus dahje árrabajásgeassimis. 

[bookmark: _Toc497217846]4.5 Oahppama viidodagat

Oahppama viidodagat govvidit árrabajásgeassima pedagogalaš doaimma guovddáš mihttomeriid ja sisdoaluid. Dat oahpistit bargiid ja mánáid plánet ja ollašuhttit máŋggabealat ja čavddis pedagogalaš doaimma. Mánáin lea vuoigatvuohta oažžut máŋggabealat vásáhusaid oahppama iešguđet suorggis. Oahppama viidodagat eai leat ollisvuođat, maid sáhttá ollašuhttit sierra, dasgo daid fáttát ovttastuvvet ja vuogáiduvvet mánáid beroštumiid ja máhtu mielde. Oahppama viidodagat leat juogaduvvon ovdaoahpahusa oahppaplána vuođuštusain[footnoteRef:86] viđa ollisvuhtii:  [86:  Ovdaoahpahusa oahppaplána vuođuštusat 2014] 

· Gielaid rikkis máilbmi
· Ovdanbuktima máŋggat hámit
· Mun ja min searvvuš
· Dutkkan ja doaimman iežan birrasis
· Bajásšaddan, lihkadan ja ovdánan. 

Čavddis, pedagogalaš doaibma dahká vejolažžan áššiid ja fenomenaid viiddes dárkkodeami ja dutkama. Mánáid beroštumit ja jearaldagat leat doaimma guovddáš vuolggasadji. Fáttát sáhttet loktanit ovdamearkka dihte stohkosiin, máidnasiin, mátkkiin ja spontána mánáid ja bargiid dahje mánáid gaskasaš vuorrováikkuhusdilálašvuođain. Oahppama viidodagaid mihttomeriid gieđahallanvuohki molsašuddá válljejuvvon fáttáid, dilálašvuođaid ja mánáid oahppama mielde. Bargit galget sihkkarastit, ahte pedagogalaš doaibma ovddida sierraahkásaš mánáid ovdáneami ja oahppama. 

Árrabajásgeassima bargun lea nannet mánáid sihke gielalaš dáidduid ja válmmašvuođaid ja gielalaš identitehta ovdáneami. Árrabajásgeassin nanne mánáid sáhkkiivuođa ja beroštumi gielaide, teavsttaide ja kultuvrraide. Giela ovdáneami doarjun čatnasa máná máŋggalohkandáiddu ovdáneapmái (lohku 2.7). Dan lassin das lea oktavuohta máná viiddes máhttimii, masa laktásit earret eará kultuvrralaš máhttin ja vuorrováikkuhus. Ovdáneaddji gielalaš dáiddut addet mánáide ođđa váikkuhanvugiid, vejolašvuođaid oasálašvuhtii ja aktiiva doaibmamii. 
Giella lea sihke oahpahusa čuozáhat ja gaskaoapmi. Dainna mánná hálddaša iešguđetlágán dilálašvuođaid ja áššiid ja doaibmá vuorrováikkuhusas earáiguin, ovdanbuktá iežas ja skáhppo dieđu. Árrabajásgeassima sihke máŋggabealat giellabiras ja ovttasbargu fuolaheaddjiiguin dorjot mánáid gielalaš ovdáneami. Árrabajásgeassimis mánná oažžu positiiva ja jearggalaš máhcahaga iežas giellageavahan- ja vuorrováikkuhusdáidduin. 
Mánát sáhttet oahppat máŋggaid gielaid seammá áigge ja gielaid ovdáneapmi ja geavaheapmi sáhttá leat earálágán eará dilálašvuođain. Árrabajásgeassimis váldojuvvo vuhtii dat ahte mánát bajásšaddet iešguđetlágán gielalaš birrasiin. Ruovttuid giellageavahan- ja vuorrováikkuhusvuogit molsašuddet, ja ruovttuin sáhttet hállat máŋga giela. Árrabajásgeassin čalmmustahttá gielalaš ja kultuvrralaš máŋggahámatvuođa ovttasbarggus máná fuolaheaddjiiguin. Dát fas doarju mánáid gielalaš identitehtaid ovdáneami. Lohku 4.6 gieđahallá gillii ja kultuvrii laktáseaddji dárkkálnuhtti geahččanguovlluid. 
Giela oahppama dáfus lea dehálaš diđoštit ahte seammaahkásaš mánát sáhttet leat eará muttuin gielalaš ovdáneami iešguđet dásis. Gielalaš identitehtat ovdánit, go mánát ožžot doarjaga ja veahki gielalaš dáidduid ja válmmašvuođaid guovddáš viidodagain. 

Govus 2. Mánáid giela ovdáneami guovddáš viidodagat árrabajásgeassimis


Vuorrováikkuhusdáiddut ovdánit go mánát vásihit, ahte sin guldalit ja ahte sin álgagiidda vástidit. Bargiid sensitiivavuohta ja reageren maiddái mánáid sánehis ságaide lea dehálaš. Árrabajásgeassin movttiidahttá mánáid kommuniseret eará mánáiguin ja bargiiguin. Dát doarju mánáid vuorrováikkuhusdáidduid ovdáneami. 
Gielalaš simulerema válljodat doarju mánáid giela áddema dáidduid. Jearggalaš doaimma sánálaš čilgen ja ságastallan viiddidit mánáid sátneráju. Iešguđetlágán árrabajásgeassindáhpáhusain geavahuvvo govvideaddji ja dárkilis giella. Maiddái govat, diŋggat ja láhttadeapmi geavahuvvojit dárbbu mielde. 
Mánáid hállandáiddu ovdáneapmi čuvvojuvvo ja stivrejuvvo. Mánát ožžot roahkkatvuođa hállát iešguđetlágán dilálašvuođain sihke rávesolbmuiguin ja mánáiguin. Dát veahkeha mánáid sihke geavahit ja áddet hállojuvvon giela. Vehážiid mielde giddejuvvo fuomášupmi maiddái suopmaniidda ja deattuhusaide. 
Mánáid giellageavahandáiddut bagadallojit ja giellageavaheapmi guorahallo ovttas mánáiguin iešguđet dilálašvuođas. Mihttomearrin lea nannet máhtu geavahit giela iešguđet dilálašvuođa mielde. Mánát hárjehallet muitalit, čilget ja hállat vurrolagaid. Dan lassin čiekŋalis mieldeeallin, humora geavaheapmi ja buriid dábiid oahpahallan nannejit mánáid giellageavahandáidduid. Oahpásmuvvan iešguđetlágán teavsttaide doarju giellageavahandáidduid ovdáneami ja veahkeha mánáid áicat hállojuvvon ja čállojuvvon giela erohusaid. 
Mánáid gielalaš ovdanbuktin buorrána, go sin gielalaš muitu ja sátnerádju viidána. Bargit galget diđolaččat doarjut dán ovdáneami. Gielalaš muittu ovdáneami dorjot ovdamearkka dihte divttat ja lávllastohkosat. Gielain leikošeapmi, namaheapmi ja govvideaddji sániid geavaheapmi ovddida mánáid gielalaš muittu ja sátneráju viidáneami. Dilálaš ságastallan, lohkan ja máinnasteapmi fállet vejolašvuođaid suokkardit sániid ja teavsttaid mearkkašumiid ja oahpahallat ođđa doahpagiid áššeoktavuođain. 
Lagasbirrasa iešguđet giela áiccadeapmi doarju mánáid gielladiđolašvuođa ovdáneami. Bargit galget boktit ja lasihit mánáid beroštumi njálmmálaš ja čállojuvvon gillii ja vehážiid maiddái lohkamii ja čállimii. Giela áiccadeapmi ja dutkan gidde mánáid fuomášumi sániid mearkkašumiide, giela hámiide ja ráhkadusaide, dego sániide, stávvaliidda ja jietnadagaide. Mánát ožžot roahkkatvuođat čállit ja lohkat leaikkalaččat. 
Árrabajásgeassimis geavahuvvon teavsttat leat riggát ja molsašuddit. Mánát oahpásmuvvet máŋggabealat mánáidgirjjálašvuhtii. Bargit máinnastit mánáide ja movttiidahttet sin hutkat iežaset máidnasiid. Mánáid muitalusat, divttat ja sánálaš ságat dokumenterejuvvojit. Árrabajásgeassin, mii doarju máŋggalohkandáiddu, atná hállama lassin ávkin earret eará visuála, auditiiva ja audiovisuála ságaid ja teavsttaid. 
[bookmark: _Toc497217848]Ovdanbuktima máŋga iešguđet hámi
Árrabajásgeassima bargun lea ulbmildiđolaččat doarjut mánáid sihke musihkalaš, govalaš, sánálaš ja gorutlaš ovdanbuktima ovdáneami ja oahpásmahttit sin iešguđet dáiddasuorgái ja kulturárbái. Mánáid ovdanbuktimii lea mihtilmas oppalašvuohta ja ovdanbuktima iešguđetlágán hámiid kreatiiva ovttastallan. Dáiddalaš vásiheapmi ja ovdanbuktin ovddidit mánáid oahppanvejolašvuođaid, sosiála dáidduid, positiiva mungova ja válmmašvuođaid áddet ja lađastallat birastahtti máilmmi. Jurddašan- ja oahppandáiddut ovdánit, go mánát dutket, dulkojit ja huksejit mearkkašumiid iešguđetlágán ovdanbuktindáidduid hárjehallama bokte. Dáidu govahallat ja hukset miellagovaid lea dehálaš maiddái máná ehtalaš jurddašeami ovdáneami dáfus. Kulturárbái, dáidagii ja ovdanbuktima iešguđetlágán hámiide oahpásmuvvan nanne maiddái máná máŋggalohkandáiddu, oassálastima ja váikkuheami. 
Kultuvra lea dehálaš oassi máná identitehta. Árrabajásgeassin fállá mánáide vejolašvuođaid oaidnit ja vásihit máŋggabealagit dáidaga ja eará kultuvrra. Dáidagii ja kultuvrii laktáseaddji vásáhusat nannejit mánáid návccaid áddet, geavahit ja buvttadit kultuvrra. Seammás mánát ohppet áddet dáidaga ja kulturárbbi mearkkašumi ja árvvu. 
Ovdanbuktima iešguđetlágán hámit fállet mánáide vejolašvuođaid vásihit ja hábmet máilmmi vugiin, mii guoskkaha ja movttiidahttá sin. Dáiddalaš ovdanbuktin fállá mánáide movttiidahtti vugiid čalmmustahttit áiccuid, dovdduid ja kreatiiva jurddašeami. Mánát oahpásmuvvet ovdanbuktima iešguđetlágán hámiide máŋggain áiccuin nu ahte sii atnet ávkin iešguđetlágán bargobájiid, oahppanbirrasiid ja lagasbirrasa kulturfálaldaga. Oahppanbirrasiid estetihkka, movttiidahttivuohta, máŋggabealat biergasat ja materiálat ja doarvái buorre bagadeapmi leat dehálaččat dalle, go mánát oahpásmuvvet ovdanbuktinvugiide. 
Dáiddabajásgeassin sisttisdoallá sihke spontána ja ovddalgihtii plánejuvvon doaimma. Ovdanbuktima ja oahppama proseassat deattuhit iskkadeami, dutkama ja bargama iešguđet muttu hárjehallama ja daid dokumenterema. Dáiddabajásgeassin doarju mánáid individuála ovdanbuktima ja addá doarvái áiggi ja saji mánáid oktasaš kreatiiva proseassaide. Bargiid, mánáid ja ovttasbargoguimmiid erenoamášmáhttu lea dáiddabajásgeassima resursa. 
Árrabajásgeassima musihkalaš ovdanbuktima ulbmilin lea addit mánáide musihkalaš vásáhusaid ja nannet mánáid beroštumi ja gaskavuođa musihkkii. Bargit oahpistit mánáid eallámušlaš guldaleapmái ja jietnabirrasa áiccadeapmái. Mánáid válmmašvuođat hámuhit sihke musihka ja jiena bistima, dási, čuodjanivnni ja fámu ovdánit stoaguslágán musihkalaš doaimma bokte. Mánát lávlot, diktejit, iskkadit iešguđetlágán čuojanasaid, guldalit musihka ja lihkadit ovttas bargiiguin. Mánát ožžot vásáhusaid vuođđoritmmas, sátneritmmain ja goruda čuojaheamis. Bargit roahkasmahttet mánáid geavahit miellagovahusa ja ovdanbuktit jurdagiid ja dovdduid, maid musihkka bohciidahttá, ovdamearkka dihte muitaleami, govalaš ovdanbuktima dahje dánsuma bokte. Mánát maiddái ráhkadit musihka ovttas, hárjehallet oanehis musihkkaovdanbuktimiid ja vásihit lihkostuvvama ilu ovdanbuktindilálašvuođain. 
Govalaš ovdanbuktima ulbmilin lea ovddidit mánáid gaskavuođa govvadáidagii, eará visuála kultuvrii ja kulturárbái. Mánáin lea vejolašvuohta návddašit govaid ráhkadeamis ja oažžut estehtalaš eallámušaid ja vásáhusaid dáidagiin. Mánát hárjehallet iežaset govalaš jurddašeami, áiccadeami ja govaid dulkoma máŋggabealat govvaovdanbuktimiin. Gova ráhkadandáiddut ovddiduvvojit máŋga áiccu geavaheami bokte nu ahte dain lea oktavuohta eará ovdanbuktinhámiide. Málema, sárguma, huksema ja mediaovdanbuktimiid bokte mánát geahččalit iešguđetlágán gova ráhkadeami vugiid, biergasiid ja materiálaid. Mánát geahčadit govaid, dáiddabargguid, mediasisdoaluid, diŋggaid ja huksejuvvon birrasiid ja luonddu birrasiid, maid sii ieža leat ráhkadan. Bargit oahpistit mánáid dulkot ja muitalit iežaset jurdagiid govalaš ságaid birra. Govaid geahčadettiin mánát giddejit fuomášumi ovdamearkka dihte ivnniide, hámiide, materiálaide, gova ráhkadeaddjái, ovdanbuktinoktavuhtii ja dovdduide, maid govat bohciidahttet.
Mánát hárjehallet plánema, hutkás čuolmmaid čoavdima, ráhkadusaid, materiálaid ja teknihkaid dovdamuša iešguđetlágan duddjonvugiiguin dego hábmemiin, huksemiin, goarrumiin ja duddjodaddamiin. Duddjostallama ja ovdanbuktima ulbmilin lea fállat mánáide duddjoma, vásiheami ja fuobmáma ilu ja návddašeami barggus, mas sin iežaset kreatiivavuohta ja giehtadáiddut oidnojit. Mánáin lea vejolašvuohta iskkadit, dutkat ja ovttastit iešguđetlágán dipma ja garra materiálaid ja oahpahallat barggus dárbbašlaš teknihkaid. Mánát ožžot ideaid ja ráhkadit iešguđetlágán dujiid ja biergasiid. Doaimmas lea vejolaš guorahallat ja atnit ávkin sihke mánáid duogážiidda laktáseaddji ja guovllu duodjeárbevieruid. 

Bargit roahkasmahttet mánáid sánálaš ja gorutlaš ovdanbuktimii ovdamearkka dihte drámá, dánsuma ja stoahkama iešguđetlágán vugiiguin. Ulbmilin lea ahte hárjehusat ja stohkosat fállet mánáide vejolašvuođa máŋggabealat gielalaš ja gorutlaš vásiheapmái, ovdanbuktimii ja gulahallamii. Áššit, mat badjánit mánáid iežaset miellagovahusas dahje maid sii leat vásihan ja fuomášan, gieđahallojit ovttas. Mánát ožžot vásáhusaid sihke spontána ovdanbuktimis ja oktasaččat plánejuvvon, ollašuhtton ja árvvoštallon kreatiiva proseassas. Doaibma atná máŋggabealagit ávkin ovdamearkka dihte mánáidgirjjálašvuođa, sátnedáidaga, teáhtera iešguđetlágán hámiid, dánsuma ja sirkusa. 

[bookmark: _Toc497217849]Mun ja min searvvuš
Mánáid eallinbiras viidána go sii álggahit árrabajásgeassima ruovttu olggobealde. Ruovttu árbevieruid, doaibmanvugiid, árvvuid ja eallinoainnuid lassin mánát oidnet nuppelágán jurddašan- ja doaibmanvugiid. Árrabajásgeassima ulbmilin lea ovddidit mánáid válmmašvuođaid áddet lagasbirrasa máŋggahámatvuođa ja hárjehallat dan siste doaibmama. Barggu lahkonit sihke ehtalaš jurddašeami, eallinoainnuid, lagasservoša, mannanáiggi, dálááiggi ja boahtteáiggi ja media geahččanguovlluin. Doaibma sáhttá atnit ávkin máidnasiid, musihka, govvadáidaga, stoahkama, drámá, iešguđetlágán mediasisdoaluid, gussiid ja lagasbirrasa dáhpáhusaid. Mun ja min searvvuš -oahppama viidodat doarju erenomážit mánáid kultuvrralaš máhttimii, vuorrováikkuheapmái, ovdanbuktimii, jurddašeapmái ja oahppamii laktáseaddji viiddes máhttima (lohku 2.7). 
Mánáid ehtalaš jurddašeami dáiddut ovdánit, go sii guorahallet iešguđetlágán dilálašvuođain badjáneaddji ehtalaš jearaldagaid dahje maid sii muđui háliidit suokkardallat. Temát sáhttet laktásit ovdamearkka dihte ustitvuhtii, vuoiggalašvuođa ja eahpevuoiggalašvuođa earuheapmái, vuoiggalašvuhtii dahje balu, morraša ja ilu fáttáide. Ehtalaš jearaldagat gieđahallojit mánáiguin nu ahte sii dovdet dorvvolašvuođa ja dohkkeheami. Mánát suokkardallet maiddái joavkku njuolggadusaid ja daid vuođuštusaid ovttas bargiiguin. 
Árrabajásgeassima eallinoaidnubajásgeassimis mánát oahpásmuvvet vuosttaš sajis oskkoldagaide ja eará eallinoainnuide. Oskumeahttunvuohta gieđahallo seammá láhkái go eará eallinoainnut. Ulbmilin lea ovddidit sierra eallinoainnuid gudnejahttima ja áddema ja doarjut mánáid kultuvrralaš ja eallinoidnui laktáseaddji identitehtaid ovdáneami. Mánát oahpásmuvvet iešguđetlágán eallinoainnuide ja daidda laktáseaddji árbevieruide. Lunddolaš vuogit oahpásmuvvat eallinoainnuide leat ovdamearkka dihte jahkodatgerdui laktáseaddji feasttat, dáhpáhusat ja beaivválaš dilálašvuođat, dego gárvodeapmi dahje boradeapmi. Mánáin lea áigi imaštallat ja guorahallat eallima jearaldagaid, mat leat sin miela alde. 
Ovttasbargu fuolaheaddjiiguin lea oassi eallinoaidnubajásgeassima. Bearrašiid duogážat, eallinoainnut ja árvvut váldojuvvojit vuhtii ja gudnejahttojuvvojit. Eallinoaidnubajásgeassin doarju mánáid kultuvrralaš máhttimii, vuorrováikkuheapmái, ovdanbuktimii, jurddašeapmái ja oahppamii laktáseaddji viiddes máhttima (gč. lohku 2.7).  
Lagasbirrasa mannanáiggi, dálááiggi ja boahtteáiggi guorahallan stivre mánáid beroštumi historjjálaš áššiide ja buori boahtteáiggi huksemii. Dan lassin mánát guorahallet iežaset šaddanbirrasa máŋggabealatvuođa.
Mánáide duddjojuvvojit vejolašvuođat beassat sisa mannanáiggi dáhpáhusaide ja dilálašvuođaide. Dehálaš diehtogáldut leat mánát ja sin persovnnalaš historjá, lagasbirrasa lahtut, diŋggat ja birrasat ja maiddái mánáid fuolaheaddjiid áššedovdámuš kulturárbbis. Mánát sáhttet oahpásmuvvat mannanáigái maiddái ovdamearkka dihte iežaset áhkuid ja ádjáid mánnávuođa stohkosiid ja musihka bokte. 
Mánát oahpásmuvvet dálááigái sin beroštahtti ja áigeguovdilis áššiid bokte. Sii oahpahallet dárkkodit ja gudnejahttit lagasbirrasa. Sii dárkkodit earret eará olbmuid, sohkabeliid ja bearrašiid máŋggahámatvuohta. Ulbmilin lea bajásgeassit mánáid áddet, ahte olbmot leat earálágánat, muhto ovttaárvosaččat. 
Mannanáiggi ja dálááiggi lassin lea dehálaš guorahallat boahtteáiggi ja dan, mo mii sáhttit váikkuhit oiddolaš boahtteáiggi ollašuvvamii. Boahtteáiggi guorahallan sáhttá laktásit ovdamearkka dihte čuovvovaš jagiáiggi stohkosiid ja iežas oahppanbirrasa plánemii. Mánát sáhttet ovdamearkka dihte hukset boahtteáiggi miellagovahusmáilmmiid dahje guorahallat boahttevuođa sin geasuheaddji ámmáhiid bokte. 
Árrabajásgeassimis mediabajásgeassima ulbmilin lea doarjut máná vejolašvuođa doaibmat aktiivvalaččat ja ovdanbuktit iežas iežas servošis. Mánát oahpásmuvvet iešguđetlágán mediaide ja iskkadit mediabuvttadeami dorvvolaš birrasiin. Mánát guorahallet iežaset eallima mediasisdoalu ja dan duođalašvuođa ovttas bargiiguin. Seammás sii hárjehallet ovdáneaddji gáldo- ja mediakritihkalašvuođa. Bargit oahpistit mánáid geavahit media vásttolaččat nu ahte mánát vuhtiiváldet iežaset ja earáid buresbirgejumi. Mánát sáhttet gieđahallat media temáid ovdamearkka dihte lihkadanstohkosiid, sárguma dahje drámá bokte. 

[bookmark: _Toc497217850]Dutkkan ja doaimman iežan birrasis
Árrabajásgeassima bargun lea ráhkkanahttit mánáid áiccadit, lađastallat ja áddet iežaset birrasa. Mánát ohppet dutkat ja doaibmat luonddus ja huksejuvvon birrasis. Árrabajásgeassin doarju mánáid matemáhtalaš jurddašeami ovdáneami ja maiddái nanne positiiva miellagova matematihkas. Árrabajásgeassin sisttisdoallá maiddái birasbajásgeassima ja teknologiijabajásgeassima. Oahppanbirrasii laktáseaddji persovnnalaš fuomášumit, vásáhusat ja eallámušat veahkehit máná áddet sivva- ja čuovvumušgaskavuođaid ja maid ovdánit jurddašeaddjin ja oahppin. Mánáid ovdáneaddji dáidu namahit áššiid ja geavahit iešguđetlágán doahpagiid ovddida máŋggalohkandáiddu. 
[bookmark: _Hlk496773474][bookmark: _Hlk496773567]Árrabajásgeassima ulbmilin lea fállat mánáide fuobmáma ja oahppama ilu matemáhtalaš jurddašeami iešguđet muttus. Mánát oahpásmuvvet matematihkkii ja dan viidodagaide sihke geahčadeami ja stoaguslágán doaimmaid bokte. Mánát ohppet giddet fuomášumi matematihkkii beaivválaš dilálašvuođain ja lagasbirrasis hámiide, meriide ja rievdadusaide. Bargit movttiidahttet mánáid guorahallat ja govvidit iežaset matemáhtalaš fuomášumiid ovdanbuktimiin ja dárkkodemiin daid ovdamearkka dihte gorutlažžat iešguđetlágán gaskaomiid ja govaid bokte. Mánát ožžot vejolašvuođaid klassifiseret, veardádallat ja ordnet áššiid ja diŋggaid ja gávdnat ja buvttadit njuolggadusvuloš áššiid ja rievdadusaid. Mánát ohppet maiddái gávdnat, guorahallat, árvvoštallat ja čoavdit oahppanbirrasii laktáseaddji čuolmmaid. 
[bookmark: _Hlk496773621][bookmark: _Hlk496773679][bookmark: _Hlk496773898][bookmark: _Hlk496773966]Máŋggabealat vuorrováikkuhusdilálašvuođat, stohkosat ja mánáid beroštahtti materiálat dorjot lohkan-doahpaga ovdáneami. Bargit movttiidahttet mánáid ohcat lohkomeriid birrasis ja dáidduid lassánettiin laktit daid lohkosátnái ja nummirmearkkaide iežaset dáidduid mielde. Lohkoráido- ja namahandáiddut ovdánit ovdamearkka dihte divttaid ja loahppašuoŋaid hárjehallamiin. Mánát iskkadit mihtideami ja hárjehallet sajádat- ja gaskavuođadoahpagiid ovdamearkka dihte lihkadanstohkosiiguin, sárgumiin dahje iešguđetlágán gaskaomiiguin.
[bookmark: _Hlk496774015][bookmark: _Hlk496774048]Iešguđetlágán hárjehusat veahkehit mánáid hábmet dili ja dási. Mánát dutket stuhkaid ja hámiid ja duhkoraddet daiguin. Mánáide lágiduvvojit vejolašvuođat hukset, buđaldit ja hábmet, vai sin geometralaš jurddašeapmi ovdána. Jándora ja jagiáiggiid áiccadeapmi rahpá mánáide áigi-doahpaga. 
[bookmark: _Hlk496774076][bookmark: _Hlk496774100][bookmark: _Hlk496774142]Birasbajásgeassima ulbmilin lea nannet mánáid luonddugaskavuođa ja vásttolaš doaibmama birrasis ja oahpistit sin bistevaš eallinvuohkái. Birasbajásgeassin sisttisdoallá golbma iešguđet aspeavtta: oahppan birrasa siste, oahppan birrasis ja birrasa bealis doaibman. Lagasluondu ja huksejuvvon biras leat sihke oahppama čuozáhagat ja oahppanbirrasat. 
[bookmark: _Hlk496774216][bookmark: _Hlk496774380][bookmark: _Hlk496774408]Luonddus ja huksejuvvon birrasis vánddardeapmi ja birrasa dutkan leat dehálaš oassi árrabajásgeassima. Positiiva vásáhusa bokte mánná oahppá návddašit luonddus ja lagasbirrasis ja su birasoktavuohta gievru. Mánát áiccadit luonddu fenomenaid iešguđet áiccu ja jagiáiggi mielde. Sii maid ságastallet daid birra ja dutket daid. Seammás mánát ohppet geavahit lundui laktáseaddji doahpagiid. Iešguđetlágán šattuid ja elliid dovdáma hárjehallan nanne luonddu dovdamuša. Mánát oahpahallet ohcat dieđu sin beroštahtti áššiin. Luondu sáhttá leat maiddái estehtalaš vásiheami ja ráfoma báiki. 
[bookmark: _Hlk496774921]Mánát oahpistuvvojit gudnejahttit luonddu, dan šattuid ja elliid. Birasbajásgeassin veahkeha mánáid bajásšaddat bistevaš eallinvuohkái ja hárjehallat dasa laktáseaddji dárbbašlaš dáidduid. Dákkár dáiddut leat ovdamearkka dihte ruskkatkeahtes vánddardeapmi, govttolašvuođa ja seastevašvuođa hárjehallan, boradeapmái laktáseaddji vásttolašvuohta, energiija seastin ja bázahusaid geahpideapmi ovdamearkka dihte dávviriid divvuma ja ođđasit geavaheami bokte. Seammás mánát ohppet giddet fuomášumi iežaset daguid váikkuhusaide. 
[bookmark: _Hlk496774951][bookmark: _Hlk496774980]Teknologiijabajásgeassima ulbmilin lea movttiidahttit mánáid oahpásmuvvat dutki ja iskkadeaddji bargovuohkái. Mánát ohppet maiddái áiccadit birrasa teknologiija ja hutkat iežaset kreatiiva čovdosiid. Bargit roahkasmahttet mánáid jearrat, ohcat jearaldagaide ovttas vástádusaid ja árvvoštallat daid. 
[bookmark: _Hlk496775109]Mánát oahpásmuvvet árgga teknihkalaš čovdosiidda ja diehtoteknologalaš rusttegiidda ja daid doaibmamii. Erenomáš fuomášupmi giddejuvvo mašiinnaid ja rusttegiid dorvvolaš geavaheapmái. Mánát ožžot vejolašvuođa ollašuhttit iežaset ideaid ovdamearkka dihte nu ahte iskkadallet sihke iešguđetlágán materiálaid ja rusttegiid. Bargit movttiidahttet mánáid govvidit iežaset čovdosiid. Váttisvuođat čovdojit ja lihkostuvvamat ávvuduvvojit ovttas. Ulbmilin lea, ahte mánáid persovnnalaš vásáhusat boktet áddejumi das ahte teknologiija lea olbmo doaimmaid áigáiboađus. Doaibma sáhttá atnit ávkin lagasbirrasa teknologalaš čovdosiid, ovdamearkka dihte duhkorasaid, ja dutkat daid doaibmanprinsihpaid.  

[bookmark: _Toc497217851][bookmark: _Hlk496775455]Bajásšattan, lihkadan ja ovdánan 
[bookmark: _Hlk496775470]Bajásšattan, lihkadan ja ovdánan -oahppama viidodat sisttisdoallá lihkadeapmái, biebmobajásgeassimii, dearvvašvuhtii ja dorvvolašvuhtii laktáseaddji mihttomeriid. Árrabajásgeassima bargun lea ovttas fuolaheaddjiiguin hukset vuođu eallinvuohkái, mii atná árvvus dearvvašvuođa ja buresbirgejumi ja ovddida fysalaš aktiivvalašvuođa. Dát oahppama viidodat doarju erenomážit alddis fuolaheapmái ja árggadáidduide laktáseaddji viiddes máhttima. 
[bookmark: _Hlk496776561][bookmark: _Hlk496776722][bookmark: _Hlk496776781]Árrabajásgeassima ulbmilin lea movttiidahttit mánáid lihkadit máŋggabealagit ja vásihit lihkadeami ilu. Mánát lihkadit ja stohket olgun miehtá jagi. Bargit fuolahit das, ahte bagadallon lihkadeami lassin mánáin leat doarvái vejolašvuođat beaivválaš ieševttolaš lihkadeapmái sihke siste ja olgun. Lihkadanbajásgeassin galgá leat jeavddalaš, máŋggabealat ja ulbmildilolaš ja dan vuolggasadjin galget leat máná dárbbut. Doarvái buorre fysalaš aktiivvalašvuohta lea dehálaš oassi máná dearvvaš šaddama, ovdáneami, oahppama ja buresbirgejumi. Fysalaš aktiivvalašvuohta mearkkaša iešguđetlágán ja sierradássásaš lihkadanvugiid, dego stoahkama siste ja olgun, vánddardeami ja bagadallon lihkadanbottuid. Joavkolihkadeapmi ovddida mánáid sosiála dáidduid, dego vuorrováikkuhus- ja iešstivrendáidduid. Fysalaš aktiivvalašvuohta galgá leat mánáid beaivvi lunddolaš oassi. Bargit ja fuolaheaddjit ovttas movttiidahttet mánáid lihkadit maiddái asttuáiggis iešguđetlágán báikkiin ja olgun iešguđetlágán birrasiin. 
[bookmark: _Hlk496776975][bookmark: _Hlk496777005]Árrabajásgeassima ulbmilin lea ovddidit mánáid gorutdovdámuša ja -hálddašeami ja motoralaš vuođđodáidduid dego dássedeaddu, lihkadeami ja biergasiid gieđahallama. Lihkadeamis adnojit ávkin sierra áicut ja iešguđetlágán materiálain ráhkaduvvon, lihkadeapmái movttiidahtti biergasat. Mánáid lihkadanbottu guhkkodat, intensitehta ja johtilvuohta galgá molsašuddat lunddolaččat. Mánát galget oažžut vásáhusaid okto, báraid mielde ja joavkkus lihkadeamis. Árrabajásgeassimis mánát vásihit iešguđetlágán lihkadanstohkosiid dego árbevirolaš šilljostohkosiid ja máinnas- dahje musihkkalihkadeami. Mánáin lea vejolašvuohta oahpahallat iešguđet jagiáigái mihtilmas vugiid lihkadit olgun. 
[bookmark: _Hlk496777137]Jeavddalaš ja bagadallon lihkadeamis lea stuorra mearkkašupmi mánáid oppalaš ovdáneapmái ja motoralaš oahppamii. Dán dihte mánáid motoralaš dáidduid plánejuvvon čuovvun lea dehálaš. Bargit galget plánet beaivvi ráhkadusa, sis- ja olgobirrasa ja doaimma sisdoalu nu ahte mánát sáhttet návddašit máŋggabealat lihkadeamis iešguđetlágán dilálašvuođain. Lihkadanbiergasat galget leat mánáid geavahusas maiddái ieševttolaš lihkadeami ja stoahkama áigge. Árrabajásgeassimis váldojuvvo vuhtii lihkadanbiergasiid dorvvolašvuohta. 
[bookmark: _Hlk496777272][bookmark: _Hlk496777353][bookmark: _Hlk496777485]Borramušbajásgeassima ulbmilin lea ovddidit positiiva miellagovaid biepmus ja boradeamis ja doarjut máŋggabealat ja dearvvašlaš borranvieruid. Mánát ohppet borrat doaimmalaččat, máŋggabealagit ja doarvái. Hoahpohis boradanbottut oahpahit mánáide boradanráfi, čábbát láhttema ja ovttas boradeami kultuvrra. Mánát atnet ávkin máŋga áiccu ja dutkama go oahpásmuvvet borramuša álgovuolgagii, bajiloidnui, čoahkkádussii ja smáhkii. Biebmu birra ságastallan, muitalusat ja lávlagat oahpahit mánáide bibmui laktáseaddji sániid. 
[bookmark: _Hlk496777596][bookmark: _Hlk496777867]Árrabajásgeassimis mánát suokkardit dearvvašvuhtii ja dorvvolašvuhtii laktáseaddji áššiid. Mánát ožžot válmmašvuođaid fuolahit iežaset dearvvašvuođas ja persovnnalaš hygienas. Bargit ságastallet mánáiguin lihkadeami, vuoiŋŋasteami ja buriid olmmošgaskavuođaid váikkuhusain buresbirgejupmái ja dearvvašvuhtii. Mánát oahpahallet dorvvolašvuhtii laktáseaddji áššiid beaivválaš dilálašvuođain. Dákkárat sáhttet leat earret eará gárvodan-, boradan- ja stoahkandilálašvuođat ja olgun lihkadeapmi. Árrabajásgeassimis mánát hárjehallet lagasjohtolagas lihkadeami ja dorvvolaš lihkadeapmái laktáseaddji njuolggadusaid ja vugiid. Ulbmilin lea doarjut mánáid dorvvolašvuođa dovddu, addit sidjiide válmmašvuođaid jearrat ja ohcat veahki ja doaibmat dorvvolaččat iešguđetlágán dilálašvuođain ja birrasiin. 

[bookmark: _Toc497217852]4.6 Gillii ja kultuvrii gullevaš dárkilut aspeavttat

[bookmark: _Hlk496777926][bookmark: _Hlk496778083][bookmark: _Hlk496778140]Árrabajásgeassinplána vuođuštusain gielalaš ja kultuvrralaš bealit gusket buot árrabajásgeassimii oassálasti mánáid. Mánáid molsašuddi gielalaš ja kultuvrralaš duogážat ja válmmašvuođat riggodahttet giela positiivvalaččat. Giella- ja kulturdiđolaš árrabajásgeassimis gielat, kultuvrrat ja eallinoainnut čatnasit árrabajásgeassinollisvuhtii. 
[bookmark: _Hlk496778351][bookmark: _Hlk496778391]Árrabajásgeassinlága mielde gielda galgá fuolahit das, ahte mánná sáhttá oažžut árrabajásgeassima máná eatnigillii, suoma-, ruoŧa- dahje sámegillii. Mánnái, guhte geavaha seavagiela, sáhttá addit árrabajásgeassima seavagillii. Árrabajásgeassima sáhttá addit maiddái románagillii.[footnoteRef:87] Árrabajásgeassin sáhttá lágiduvvot maiddái eará gillii jos dat ii riskere árrabajásgeassinplána vuođuštusain ásahuvvon mihttomeriid ollašuvvama. Dalle galgá fuolahit maiddái mánáid eatnigiela, suoma- dahje ruoŧagiela dáiddu ovdáneamis. Bargiid, fuolaheaddjiid ja iešguđet kulturservoša gaskasaš ovttasbargguin ovddidit mánáid ja bearrašiid kulturárbevieru joatkašuvvama ja doarjut mánáid vejolašvuođa ovdanbuktit iežaset kulturduogážiid. Guovtte- ja máŋggagielat birrasat roahkasmahttet mánáid vuorrováikkuheapmái.  [87:  Árrabajásgeassinláhka 8 § HE 40/2018 vp, s. 88-89 sihke seavagiellaláhka (359/2015)] 

[bookmark: _Hlk496779573]Árrabajásgeassimii oassálastet mánát, geat hállet eatnigiellan sihke ruoŧa- ja suomagiela. Dáid guovttegielat mánáid gielalaš identitehta ovdána, go guktot gielat ožžot doarjaga ja mánáid arvvosmahttet geavahit daid.
Sápmelaš árrabajásgeassima erenomáš mihttomearrin lea nannet mánáid sápmelaš identitehta ja diđolašvuođa iežaset kultuvrras ja addit mánáide vejolašvuođa oahppat sápmelaš árbedieđu ja -dáidduid. Sápmelaččat leat eamiálbmot, man vuoigatvuođas iežas gillii ja kultuvrii lea mearriduvvon vuođđolágas[footnoteRef:88]. Doaibma atná ávkin lagasbirrasa ja ovttasbarggu fuolaheaddjiiguin ja sámeservošiin. Dalle go árrabajásgeassin lágiduvvo mainna nu golbma sámegielas, dan erenomáš mihttomearrin lea nannet sámegiela ovdáneami, áddema ja geavaheami. Ulbmilin lea lasihit mánáid válmmašvuođaid doaibmat sámegielat birrasis, oahppat sámegiela ja sámegillii. Bargit nannejit sámegiela ja kulturárbbi seailuma ovttas vánhemiiguin.  [88:  Suoma vuođđoláhka (731/1999) 17 § 3 momeanta] 

Románamánáid árrabajásgeassima erenomáš mihttomearrin lea nannet mánáid positiiva identitehtaáddejumi ja diđolašvuođa iežaset historjjás ja kultuvrras ja lasihit mánáid oasálašvuođa servodagas. Dan lassin árrabajásgeassin doarju mánáid gielalaš ovdáneami ovttasbarggus mánáid fuolaheaddjiiguin ja románaservošiin. Mánáide lágiduvvojit vejolašvuođaid mielde vejolašvuođat geavahit ja oahppat románagiela. Bargit nannejit románagiela ja kulturárbbi seailuma ovttasbarggus fuolaheaddjiiguin. 
[bookmark: _Hlk496780182][bookmark: _Hlk496780285]Seavagielat mánáid árrabajásgeassima sáhttá ollašuhttit seavagielat joavkkus dahje joavkkus, mas mánát geavahit sihke seavagiela ja hállojuvvon giela. Seavagiella sáhttá leat máná eatnigiella, vuosttaš giella dahje nubbi giella. Seavagielat mánáin sáhttá leat  sáhttet leat bealjeheamit dahje sis sáhttá leat heajos dahje normála gullu. Seavagielat árrabajásgeassima ulbmilin lea ovttasbarggus mánáid fuolaheaddjiiguin doarjut ja nannet mánáid giella- ja kulturidentitehta nu ahte mánát ožžot vejolašvuođa oahppat ja geavahit suopmelaš dahje suomaruoŧŧelaš seavagiela. Ulbmilin lea maiddái lasihit mánáid válmmašvuođaid doaibmat iešguđetlágán giellabirrasiin ja nannet mánáid suopmelaš dahje suomaruoŧŧelaš seavagielat ovdanbuktima ja seavvinsátneráju. 
[bookmark: _Hlk496780431][bookmark: _Hlk496780510]Árrabajásgeassin doarju máŋggabealagit vierisgielat ja máŋggagielat mánáid gielladáiddu ja giella- ja kulturidentitehtaid ja iešdovddu ovdáneami. Suoma- ja ruoŧagiela dáidu ovddiduvvo ulbmildiđolaččat gielalaš dáidduid ja válmmašvuođaid rájiid siste mánáid dárbbuid ja vejolašvuođaid mielde. Máŋggabealat vuorrováikkuhusdilálašvuođat ja oahppanbirrasat fállet mánáide vejolašvuođaid oahppat ja geavahit suoma- dahje ruoŧagiela nubbin giellan. Suoma- dahje ruoŧagiela oahppama vuolggasadjin lea árgaeallima konkrehta giella ja dan ovdanbuktinválmmašvuohta. Giela ádden- ja buvttadandáidduid ovdáneapmi čatnasit oktii. Mánná oažžu válmmašvuođaid fuomášumiid dahkamii ja iežas jurdagiid, dovdduid ja oaiviliid ovdanbuktimii dilálašvuhtii ja sutnje heivvolaš vuogi mielde. Oassi mánáin oahpásmuvvá suopmelaš kultuvrii ja suoma- dahje ruoŧagillii easka árrabajásgeassimis. Árrabajásgeassin doarju máná ásaiduvvama suopmelaš servodahkii. Fuolaheaddjit ožžot dieđu suopmelaš árrabajásgeassima mihttomeriin, sisdoaluin ja vuogádagain. Bargit ja fuolaheaddjit ságastallet bearraša giellabirrasis, giellaválljejumiin, máŋggagielat- ja kultuvrralaš identitehtaid hápmašuvvamis ja eatnigiela dahje -gielaid ovdáneami muttuin ja mearkkašumis. 
[bookmark: _Hlk496780553]Mánáide lágiduvvojit vejolašvuođaid mielde dilálašvuođat oahppat ja geavahit iežaset eatnigiela dahje eatnigielaid. Iežas eatnigiela ja suoma- dahje ruoŧagiela oahppan nubbin giellan hukse vuođu mánáid doaibmi guovtte- ja máŋggagielatvuhtii. Ovddasvástádus máná iežas eatnigiela dahje eatnigielaid ja kultuvrra seailumis ja ovdáneamis lea ovdasajis bearrašis. Bargiid ja fuolaheaddjiid gaskasaš ságastallamiin lea dárbbu mielde dulka sihkkarastimin guovttebealat áddejumi. 

[bookmark: _Toc497217853]Guovttegielat árrabajásgeassin
Guovttegielat árrabajásgeassima lágideapmi vuođđuduvvá gieldda dahje priváhta doaibmi mearrádussii. Guovttegielat árrabajásgeassima ulbmilin lea atnit ávkin mánáid árradis giela oahppama hearkkesáigodaga nu ahte mánát ožžot erenomáš máŋggabealat giellabajásgeassima. Mánát ožžot dilálašvuođaid oahppat ja geavahit gielaid doaimmalaččat ja leaikkalaččat. Seammás huksejuvvo vuođđu eallinagi gielaid oahppamii. Ulbmilin lea, ahte máŋggagielat biras boktá mánáid gielalaš sáhkkiivuođa ja hálu iskkadit. Ná lágiduvvon árrabajásgeassimis iešguđetlágán kultuvrraid deaivvadeapmi lea lunddolaš. 
[bookmark: _Hlk496780729]Guovttegielat árrabajásgeassin juohkašuvvá viiddit ja gáržžit árrabajásgeassimii. Gáržžit guovttegielat árrabajásgeassima ulbmilin lea boktit mánáid beroštumi ja positiiva doaladumi gielaid ektui. Viiddes guovttegielat árrabajásgeassima ulbmilin lea addit mánáide válmmašvuođaid doaibmat guovtte- dahje máŋggagielat birrasis. 
Viiddes guovttegielat árrabajásgeassin
Ruovttueatnangielaid árradis dievaslaš giellalávgun árrabajásgeassimis
[bookmark: _Hlk496780811][bookmark: _Hlk496780895]Ruoŧagielat giellalávguma sáhttá lágidit suomagielat árrabajásgeassimis ja suomagielat giellalávguma ruoŧagielat árrabajásgeassimis. Dan lassin sihke suoma- ja ruoŧagielat árrabajásgeassimis sáhttá lágidit sámegielat giellalávguma. Ruovttueatnangielaid árradis dievaslaš giellalávgun lea prográmma, mii bistá árrabajásgeassima álggus vuođđooahpahusa lohppii. Árrabajásgeassima giella, ovdaoahpahusa ja skuvlla oahpahusgiella ja nubbi ruovttueatnangiella dahje sámegiella hábmejit ollisvuođa. Árrabajásgeassima váldogiellan lea giellalávgungiella. Mánáid eatnigiela dahje eatnigielaid ovdáneami dorjot ovttas ruovttuiguin ja fuolaheaddjiiguin. Doaimma ulbmilin lea, ahte bargit geavahit jearggalaččat dušše ovtta giela: giellalávgungiela dahje árrabajásgeassingiela. Bargit movttiidahttet mánáid geavahit giellalávgungiela, muhto mánáin galgá leat vejolašvuohta gulahallat maiddái iežaset eatnigielain. Ulbmilin lea, ahte mánát ožžot válmmašvuođaid sirdašuvvat ovdaoahpahussii, mii lágiduvvo giellalávgumin ja dan maŋŋá vuođđooahpahussii. 
Eará viiddes guovttegielat árrabajásgeassin
[bookmark: _Hlk496781886][bookmark: _Hlk496781977]Eará viiddes guovttegielat árrabajásgeassimis oassi doaimmas (unnimustá 25 %) ollašuhtto man nu eará gillii go árrabajásgeassinlágas mearriduvvon árrabajásgeassingillii. Muhtin mánát sáhttet hállat giela iežaset eatnigiellan. Doaibma plánejuvvo nu ahte sierra giellajoavkkut ožžot doarvái doarjaga gielaset ovddideapmái. Joavkkuin sáhttet leat maiddái mánát, geaidda árrabajásgeassimis geavahuvvon gielain ii goabbáge leat sin eatnigiella. Árrabajásgeassima lágideaddji guorahallá iešguđet máná fuolaheaddjiin, doarjugo dákkár ordnedeapmi máná ovdáneami. 
[bookmark: _Hlk496782227][bookmark: _Hlk496782265]Guovttegielat árrabajásgeassin plánejuvvo nu ahte guovtti gillii lágiduvvon árrabajásgeassin hápmašuvvá ollisvuohtan, mas guktot gielat vuhttojit ja ovdánit vehážiid mielde bargiid málle ja mánáid aktiivvalaš doaimma bokte. Juos vejolaš, bargit geavahit dušše juobbágoabbá giela aktiivvalaččat. Mánás galgá leat vejolašvuohta gulahallat maiddái iežas eatnigillii, suoma- dahje ruoŧagillii. Bargit movttiidahttet mánáid geavahit guktuid gielaid. Ulbmilin lea, ahte mánát ožžot válmmašvuođa sirdašuvvat juogo guovttegielat dahje suoma- dahje ruoŧagielat ovda- ja vuođđooahpahussii. 

Gáržžit guovttegielat árrabajásgeassin
Gielladoarjaluvvon árrabajásgeassin
Gielladoarjaluvvon árrabajásgeassin oaivvilda árrabajásgeassima, mas vuollái 25 % doaimmas lágiduvvo jeavddalaččat ja plánavuložit man nu eará go árrabajásgeassinlágas meroštallon árrabajásgeassingillii. Ulbmilin lea gielaid oahppama doarjun, mánáid motiveren ja giellaválljejumiid riggudeapmi. Dan lassin ulbmilin sáhttá leat sirdašuvvan gielladoarjaluvvon dahje eará guovttegielat ovda- ja vuođđooahpahussii dahje eará árradis gielaid oahpahussii. 

Giellabeassi
[bookmark: _Hlk496782604][bookmark: _Hlk496783293][bookmark: _Hlk496783056]Giellabeassedoaibma mearkkaša árrabajásgeassimis doaimma, mii nanne mánáid dieđuid iežaset kultuvrras, ja mii fállá vejolašvuođa oahppat bearrašis dahje sogas hállojuvvon áitatvuloš unnitlogugiela dahje eamiálbmotgiela. Giellabeassedoaimma prinsihpat sáhttet muittuhit giellalávguma. 

[bookmark: _Toc497217854]4.7 Báikkálaččat mearridanvuloš áššit

[bookmark: _Hlk496783411][bookmark: _Hlk496783422]Báikkálaš árrabajásgeassinplána dárkkálnuhttá čuovvovaš pedagogalaš doaimma mihttomeriid ja prinsihpaid nu ahte dat váldá vuhtii mánáid agi, ovdáneami ja sierra doaibmanvugiid iešvuođaid. Pedagogalaš doaimma mihttomeriid ja sisdoaluid iešguđet doaibmanvugiin sáhttá dárkkálnuhttit báikkálaš plánain.
Báikkálaš árrabajásgeassinplána govvida ja dárkkálnuhttá
· pedagogalaš doaimma plánema ja ollašuhttima prinsihpaid ja čuovvuma ja árvvoštallama geavadagaid
· árrabajásgeassima pedagogalaš dokumenterema prinsihpaid ja geavadagaid
· [bookmark: _Hlk496783506]máŋggabealat bargovugiid válljema ja geavaheami prinsihpaid
· geavadagaid, mat dorjot mánáid stoahkama
· oahppama viidodagaid mihttomeriid ja sisdoaluid
· máná beroštumiid ja oasálašvuođa vuhtiiváldima pedagogalaš doaimma plánemis ja ollašuhttimis
· [bookmark: _Hlk496783579]iešguđet giella- ja kulturjoavkku árrabajásgeassima ollašuhttima
· guovttegielat árrabajásgeassima ollašuhttima, juos dat lágiduvvo
· vieris- ja máŋggagielat mánáid suoma- dahje ruoŧagiela oahppama doarjaga
· bearraša giellaválljejumiide ja eatnigiela doarjumii laktáseaddji ovttasbarggu ja geavadagaid. 






















[bookmark: _Toc497217855]5. Máná ovdáneami ja oahppama doarjja


Árrabajásgeassin doarju mánáid ovdáneami ja oahppama máná dárbbuid mielde. Mánnái lea dehálaš, ahte doarjja joatkašuvvá jearggalaččat árrabajásgeassimis gitta ovdaoahpahussii. 
[bookmark: _Hlk496783685]
[bookmark: _Toc497217856]5.1 Doarjaga lágideami guovddáš prinsihpat

[bookmark: _Hlk496783796][bookmark: _Hlk496783851]Ovdáneami ja oahppama doarjja lea oassi alladását árrabajásgeassima ja gullá buot dan dárbbašeaddji mánáide. Árrabajásgeassimis máná doarjaga dárbbut fuomášuvvojit ja dárbbu mielde sutnje lágiduvvo heivvolaš doarjja, dárbbu mielde máŋggasuorggat ovttasbarggus[footnoteRef:89]. Doarvái árradis ja rivttes doarjja sáhttá ovddidit máná ovdáneami, oahppama ja buresbirgejumi. Seammás lea vejolaš eastadit máná váttisvuođaid riegádeami, stuorruma ja viidáneami. Árrabajásgeassin ollašuhtto inkluusioprinsihpaid mielde.   [89:  Árrabajásgeassinláhka 7 §] 


Doarjaga lágideami vuolggasadjin leat máná gievravuođat ja oahppamii ja ovdáneapmái laktáseaddji dárbbut. Ovdáneami ja oahppama doarjja hápmašuvvá máná individuála dárbbuide vástideamis ja searvvušlaš ja oahppanbirrasiidda laktáseaddji čovdosiin. Árrabajásgeassin fuolaha das, ahte buot mánát vásihit dohkkeheami ja jovkui gullevašvuođa. Máná movttiidahttin ja lihkostuvvama vásáhusat dorjot máná positiiva mungova ovdáneami. 
Máná doarjaga dárbbu fuomášeapmi ja doarjaga plánemis, ollašuhttimis ja árvvoštallamis ovttasbargu mánáin, fuolaheddjiin, árrabajásgeassinoahpaheaddjiin, árrabajásgeassima sierraoahpaheddjiin ja árrabajásgeassima eará bargiiguin lea dehálaš. Doarjaga dárbbu fuomášeapmi ja doarjaga addin gullet buot bargiide sin skuvlejumi, bargguid ja ovddasvástádusaid mielde. Árrabajásgeassima sierraoahpaheaddji máhttu ávkkástallojuvvo sierraoahpahus- ja bajásgeassinbargguin ja eará bargiid konsulteremis ja bagadallamis daiguin mánáiguin, geat dárbbašit doarjaga[footnoteRef:90]. Sosiála- ja dearvvašvuođafuolahusa áššedovdit oassálastet dárbbu mielde máná doarjaga plánemii, ollašuhttimii ja árvvoštallamii.[footnoteRef:91] Sii galget oassálastit árvvoštallama ráhkadeapmái, juos árrabajásgeassima lágideaddji bivdá, ja juos doarjaga árvvoštallan eaktuda dan[footnoteRef:92]. [90:  Árrabajásgeassinláhka 30 § ja HE 40/2018 vp, s. 103]  [91:  Árrabajásgeassinláhka 7 §]  [92:  Árrabajásgeassinláhka 23 §] 

Beaiveruovttus dahje bearašbeaivedivššus máná doarjja čálihuvvo árrabajásgeassinplánii. Dasa čálihuvvojit máná ovdáneapmái ja doarjagii laktáseaddji ovddasvástádusat ja bargojuohku, doarjjadoaimmat ja daid ollašuhttinvuohki ja árvvoštallan[footnoteRef:93].  [93:  Árrabajásgeassinláhka 23 §] 

Máná ovdáneami ja oahppama doarjja lágiduvvo oassin árrabajásgeassima beaivválaš doaimma. Doarjja ollašuhtto ovdasajis iešguđetlágán soddjilis vugiiguin máná iežas beaiveruokto- dahje bearašbeaivedikšunjoavkkus. Mánnájoavkku sturrodaga árvvoštaladettiin vuhtiiváldojuvvojit doarjaga dárbbašeaddji mánáid ovdu ja doarjaga dárbu ja dat, ahte árrabajásgeassimii ásahuvvon mihttomearit sáhttet oláhuvvot joavkkus[footnoteRef:94].  [94:  Árrabajásgeassinláhka 33 § ja 35 § ja HE 40/2018 vp, s. 105-106] 

Árrabajásgeassimis sáhttet leat maiddái dihto mánnái dahje jovkui gullevaš veahkkit, geaid bargun lea doarjut máná dahje mánáid joavkkus ja dahkat vejolažžan sin oassálastima doibmii. Doarjaga lea vejolaš lágidit maiddái oassái dahje ollásit sierrajoavkkus[footnoteRef:95]. [95:  Árrabajásgeassinláhka 34 ja 35 §] 

Doarjaga lea vejolaš lágidit maiddái rabas árrabajásgeassimis árrabajásgeassima lágideaddji mearrádusa mielde. Máná fuolaheaddjiiguin sáhttá maiddái soahpat, ahte mánná sirdašuvvá beaiveruktui jeavddalaš árrabajásgeassimii vai oažžu dárbbašlaš doarjaga. 

[bookmark: _Toc497217857]5.2 Ovttasbargu mánáin, fuolaheaddjiin ja eará áššedovdiiguin doarjaga áigge

[bookmark: _Hlk496784234]Árrabajásgeassin lágiduvvo ovttasbarggus mánáin ja fuolaheaddjiiguin nu ahte buot mánát ožžot bajásgeassima, oahpahusa ja divššu iežaset ovdáneami ja dárbbuid mielde[footnoteRef:96]. Ovttasbargu fuolaheaddjiiguin lea erenomáš dehálaš dalle, go mánná dárbbaša doarjaga. Mánná sáhttá oažžut doarjaga maiddái eará mánáid ja bearrašiid guoski bálvalusain, dego mánnárávvehagas, bajásgeassin- ja bearašrávvehagas dahje lámisvuođabálvalusain. Lea dehálaš, ahte báikkálaš mánáid ja bearrašiid bálvalusat hábmejit jearggalaš ollisvuođa máná doarjaga lágideamis.[footnoteRef:97]  [96:  Árrabajásgeassinláhka 3 § 1 momeanta čuoggát 1 ja 10]  [97:  Árrabajásgeassinláhka 7 § ja HE 40/2018 vp, s. 87-88] 

Fuolaheaddjiin ságastallo doarjaga vejolašvuođas ja guovddášprinsihpain ja doarjaga ollašuhttinvugiin. Mánná oassálastá ovttasbargui agis ja čálganmuttus mielde.
[bookmark: _Hlk496784528][bookmark: _Hlk496784719]Bargit almmuhit fuolaheaddjái dalán, go mánás orrot leame ovdánan- dahje oahppanhástalusat dahje go bargit leat fuolas máná buresbirgejumis. Fuolaheaddjit ožžot dieđu mánnái laktáseaddji áššiid gieđahallamis, dieđuid skáhppomis ja daid luohpamis ja suollemassan doallamis. Máná doarjja sáhttá juksat dasa ásahuvvon mihttomeriid buoremusat dalle, go buot oassebealit barget ovttas. Árrabajásgeassimis mánná oažžu dárbbašlaš ovdáneami ja oahppama doarjaga iežas ovddu mielde, vaikko fuolaheaddji ii čatnasivččiige ovttasbargui. [footnoteRef:98]  [98:  Árrabajásgeassinláhka 3, 4 40 ja 41 §] 

[bookmark: _Hlk496784811]Máná ovdu stivre máŋggasuorggat ovttasbarggu. Ovttasbargovugiid ja prinsihpaid galgá soahpat mánnárávvehagain, mánáidsuodjalusain, bajásgeassin- ja bearašrávvehagain ja eará sosiáladoaimma bálvalusaiguin dakkár dili várás, mas ságastallat máná áššiid birra dahje dárbbašit virgeoapmahaččaid. Máŋggasuorggat ovttasbargu ollašuhtto ovdasajis dainna eavttuin, ahte fuolaheaddji lea addán dasa lobi. Ovttasbargu galgá čuovvut suollemassan doallama ja dieđuid addima guoski njuolggadusaid[footnoteRef:99]. [99:  Árrabajásgeassinláhka 40-42 § §] 

[bookmark: _Hlk496784846]Árrabajásgeassin lágiduvvo maiddái sierrabuohccedivššus. Árrabajásgeassinbálvalusaid ja buohcceviesu dahje eará institušuvnna gaskasaš ovttasbargu sihkkarastá árrabajásgeassima bistevašvuođa máná dili ja veadjima vuođul. Mánáid dorvvolaš olmmošgaskavuođaid seailumii giddejuvvo erenomáš fuomášupmi. 
[bookmark: _Hlk496784900][bookmark: _Hlk496785872]Lossadit lámis ja buohcci mánát sáhttet dárbbašit guhkiduvvon oahppogeatnegasvuođa[footnoteRef:100]. Mearrádus guhkiduvvon oahppogeatnegasvuođa álggaheamis ráhkaduvvo dávjá ovdal oahppogeatnegasvuođa álgima. Máná fuolaheaddji galgá oažžut áiggil dieđu guhkiduvvon oahppogeatnegasvuođas. Guhkiduvvon oahppogeatnegasvuhtii laktáseaddji mearrádusain ja ollašuhttima molssaeavttuin mearridit Ovdaoahpahusa oahppaplána vuođuštusain[footnoteRef:101].  [100:  Vuođđooahpahusláhka (628/1998) 25 § 2 momeanta]  [101:  Ovdaoahpahusa oahppaplána vuođuštusat 2014, lohku 5.5 Sierradoarjja] 


[bookmark: _Toc497217858]5.3 Doarjaga ollašuhttin árrabajásgeassimis

[bookmark: _Hlk496785395]Árrabajásgeassimii oassálastin lea buorre vuođđu máná ovdáneapmái, oahppamii ja buresbirgejupmái. Pedagogalaš ordnedeamit ja iešguđetlágán bargovuogit eastadit váttisvuođaid. Dákkár ordnedeamit ja bargovuogit leat earret eará plánejuvvon doaimma sierranahttin, joavkkuid soddjilis nuppástuhttin ja oahppanbirrasiid hábmen. Čielga beaiveortnet ja beaivválaš doaimmaid ritma dorjot buot mánáid. 
[bookmark: _Hlk496785528]Máná doarjaga dárbu sáhttá leat oanehisáigásaš ja unnánaš. Dalle sáhttá leat doarvái ovttaskas doarjja dahje vuohki, mainna dillái lea vejolaš váikkuhit jođáneamos lági mielde ja árramuttus. Oassi mánáin dárbbaša eanet ja jeavddalaš doarjaga dahje seammaáigásaččat máŋggalágán doarjjavugiid, mat dievasmahttet nuppit nuppiid. 

[bookmark: _Hlk496786035][bookmark: _Hlk496786581][bookmark: _Hlk496786606][bookmark: _Hlk496786755]Árrabajásgeassimis mánná sáhttá oažžut máŋggalágán doarjaga. Árrabajásgeassima bargovuogit ja oahppanbirrasat rievdaduvvojit máná individuála dárbbu mielde. Doarjja sáhttá sisttisdoallat sihke pedagogalaš, ráhkaduslaš ja iešguđetlágán buresbirgejumi doarjuma. Pedagogalaš ordnedeamit leat ovdamearkka dihte árrabajásgeassima sierraoahpaheaddji[footnoteRef:102] konsulteren dahje mearreáigásaš doarjja, mánnáguovdilis bagadeapmi, dulkon- ja veahkehanbálvalusat ja erenomáš veahkkeneavvuid ja diehto- ja gulahallanteknologiija geavaheapmi. Máná doarjja sáhttá sisttisdoallat maiddái seavvagiid ja govaid geavaheami dahje eará giela ja gulahallama doarjaga. Ráhkaduslaš ordnedeamit leat earret eará mánnájoavkkuid unnideapmi ja bargiidlohkui dahje ráhkadussii laktáseaddji čovdosat. Buresbirgejumi dorjot maiddái ovdamearkka dihte sosiála- ja dearvvašvuođafuolahusa áššedovdiid bagadeapmi ja rávvagat.  [102:  Árrabajásgeassinláhka 30 §] 

[bookmark: _Hlk496786845][bookmark: _Hlk496787023]Go máná doarjaga dárbbu sivvan lea lámisvuohta, buohcuvuohta, ovdáneami hehttehus dahje sosioemotionála ovdáneapmái laktáseaddji doarjaga dárbu, dárbbaša mánná dávjá bistevaš ja individuála doarjaga. Dalle mánás leat hástalusat máŋggain ovdáneami muttuin dahje hui stuorra hástalusat juoga dihto muttus. Máná ovdáneami ja oahppama doarjja veardásašjoavkkus gáibida plánema, erenoamášmáhtu ja vejolaččat iešguđetlágán ordnedemiid ja veahkkeneavvuid. Mánná dárbbaša doarjaga joavkkus doaibmamii, doaimmalaš sierranahttima ja áiggi vuođđodáidduid hárjehallamii. Dalle doarjja sáhttá gáibidit bargiid sierrapedagogalaš dahje buohccedivššolaš máhtu nannema dahje máŋggasuorggat ovttasbarggu sosiála- ja dearvvašvuođafuolahusa áššedovdiiguin. 
[bookmark: _Hlk496787064][bookmark: _Hlk496787591]Ovdáneami, oahppama ja buresbirgejumi doarjja gáibida bistevaš áiccadeami, dokumenterema ja máná doarjaga dárbbu ja doaimmaid váikkuhusaid árvvoštallama. Vuosttamužžan galgá geahčadit doaibmanvugiid ja oahppanbirrasiid ja daid heivvolašvuođa mánáide. Dárkkodeami vuođul árvvoštallo, sáhttágo doaibmanvugiid ja oahppanbirrasiid rievdadeapmi fállat mánáide vuohkkasut pedagogalaš čovdosiid. Árvvoštallan ja doarjaga plánen dan vuođul galget vuođđuduvvat doarvái buorre máŋggasuorggat áššedovdámuššii. 

[bookmark: _Toc497217859]5.4 Máná árrabajásgeassinplána doarjaga áigge

Máná árrabajásgeassinplánii čálihuvvojit máná doarjja, doarjjadoaimmat ja daid ollašuhttin ja daidda laktáseaddji ovddasvástádusat ja bargojuohku. Árrabajásgeassinplána gárvemis ja árvvoštallamis vástida árrabajásgeassima oahpaheaddji ja/dahje árrabajásgeassima sierraoahpaheaddji ovttasbarggus eará bargiiguin ja máná fuolaheaddjiiguin. Fuolaheaddji ja máná oassálastin plána gárvemii ja árvvoštallamii lea sávahahtti. Máná oaivil čielggaduvvo ja váldojuvvo vuhtii plána gárvemis ja dan árvvoštallamis. (lohku 1.3)
Doarjaga ollašuvvan árvvoštallo ja plána dárkkistuvvo unnimustá oktii jagis. Doarjaga váikkuhusaid galgá árvvoštallat jeavddalaččat ja rievdadit plána dárbbu mielde. Doaimma mihttomeriid ollašuvvama galgá čálihit ja mihttomeriid rievdadit nu ahte dat vástidit ođđa dárbbu. Plánas galgá oidnot, juos doarjaga dárbu dahje doaimmat leat nohkan. Doarjaga dárbu árvvoštallo álo go mánná álggaha ovdaoahpahusa. Ovdaoahpahussii oassálasti máná šaddama ja oahppama doarjagis mearriduvvo ovdaoahpahusa oahppaplána vuođuštusain. 
Go mánná oažžu doarjaga iežas ovdáneapmái ja oahppamii, su árrabajásgeassinplánii galgá čálihit logus 1.3 govviduvvon áššiid lassin čuovvovaš áššiid:
Pedagogalaš ja konstruktiiva čovdosat
· oahppanbirrasiidda laktáseaddji čovdosat
· bargiidlohkui ja joavkku ráhkadussii laktáseaddji čovdosat
· máná doarjagii laktáseaddji čovdosat, ovdamearkka dihte doaimma sierranahttin, mánáid individuála bagadeapmi, smávvajoavkodoaibma dahje seavvagiid ja govaid geavaheapmi 
· dulkon- ja veahkehanbálvalusat ja veahkeneavvuid geavaheapmi

Ovttasbargu ja bálvalusat, mat dahket doarjaga vejolažžan
· ovttasbargu mánáin ja fuolaheaddjiiguin
· máná doarjaga ollašuhttima ovddasvástádusat
· sierraáššedovdiid, dego árrabajásgeassima sierraoahpaheaddji bálvalusaid geavaheapmi
· sosiála- ja dearvvašvuođafuolahusa áššedovdiid bagadeapmi ja rávven
· vejolaš fievrredemiid lágideapmi ja ovddasvástádusat 

Doarjaga čuovvun ja árvvoštallan
· mihttomeriid ollašuvvama čuovvun 
· doarjaga váikkuhusaid árvvoštallan ja árvvoštallanáiggit.

[bookmark: _Toc497217860]5.5 Báikkálaččat mearridanvuloš áššit

Báikkálaš árrabajásgeassinplána mearrida ja govvida ovdáneami ja oahppama doarjaga lágidanvugiid iešguđet doaibmanvugiin. 
Báikkálaš árrabajásgeassinplána govvida
· ovdáneami ja oahppama doarjaga lágideami guovddáš báikkálaš prinsihpaid ja geavadagaid
· máná doarjaga dárbbu árvvoštallamii laktášeaddji praktihkaid ja ovddasvástádusaid
· doarjaga ollašuhttima árrabajásgeassimis: pedagogalaš, ráhkaduslaš ja lassin doaimmaid, mat dorjot buresbirgejumi 
· máná árrabajásgeassinplána dievasmahttima doarjaga geahččanguovllus logu 5.4 mielde. Plána ráhkadeapmái ja árvvoštallamii laktáseaddji báikkálaš ovttasvástádusaid ja geavadagaid.
· ovttasbarggu mánáiguin ja fuolaheaddjiiguin doarjaga áigge
· máŋggasuorggat ovttasbarggu, ovddasvástádusaid ja iešguđet doaibmi gaskasaš bargojuogu doarjaga lágideamis ja doarjaga váikkuhusaid čuovvumis ja árvvoštallamis 
· sirdásanáigodagaid ja dieđu sirdima geavadagaid árrabajásgeassima ja ovdaoahpahussii sirdáseami áigge 

Báikkálaš árrabajásgeassinplána meroštallá árrabajásgeassima lágideaddji mearrádusa mielde dulkon- ja veahkehanbálvalusaide ja veahkeneavvuide laktáseaddji hálddahuslaš vuogádagaid. 

[bookmark: _Toc497217861]6. Molssaevttolaš pedagogihkkii dahje erenomáš eallinoidnui vuođđuduvvi árrabajásgeassin


Buot árrabajásgeassin čuovvu lágas, soahpamušain ja dáin vuođuštusain árrabajásgeassimii ásahuvvon almmolaš mihttomeriid ja doaibmanprinsihpaid. Dát mihttomearit ja doaibmanprinsihpat gusket maiddái molssaevttolaš pedagogihka dahje erenomáš eallinoidnui vuođđuduvvi árrabajásgeassima. 
Árrabajásgeassima lágideaddji sáhttá fállat árrabajásgeassinbálvalusa, mii vuođđuduvvá molssaevttolaš pedagogihkkii dahje erenomáš eallinoidnui. Dákkárat leat ovdamearkka dihte Steiner-, Montessori-, Freinet- ja Reggio Emilia -pedagogihkka dahje dihto eallinoidnui vuođđuduvvi árrabajásgeassinbálvalus. 
Go fuolaheaddji vállje iežas mánnái molssaevttolaš pedagogihka dahje erenomáš eallinoidnui vuođđuduvvi árrabajásgeassinbálvalusa, galgá fuolahit das, ahte fuolaheaddji oažžu doarvái dieđu doaimma sierramihttomeriin ja árvvuin. 

[bookmark: _Toc497217862]6.1 Báikkálaččat mearridanvuloš áššit

Molssaevttolaš pedagogihkka dahje erenomáš eallinoidnui vuođđuduvvi báikkálaš árrabajásgeassinplána sáhttá leat iešlágálaš, muhto dat ii sáhte leat ruossalassii árrabajásgeassima guoski láhkaásahemiin dahje árrabajásgeassinplána vuođuštusaiguin. 
Árrabajásgeassima lágideaddji mearrida ja govve plánas dan lassin, maid vuođuštusáššegirjjis ovdal mearriduvvo,
· mat leat molssaevttolaš pedagogihka dahje erenomáš eallinoidnui laktáseaddji árrabajásgeassima árvovuođu, pedagogalaš prinsihpaid ja čovdosiid dievasmahtti geahččanguovllut 
· mo dát geahččanguovllut bohtet ovdan árrabajásgeassima doaibmankultuvrras, bargovugiin ja pedagogalaš doaimmas.












[bookmark: _Toc497217863]7. Doaimma árvvoštallan ja ovddideapmi árrabajásgeassimis

Doaimma árvvoštallama ulbmilin lea doarjut árrabajásgeassinlága ja árrabajásgeassinplánaid ollašuhttima ja árrabajásgeassima ovddideami. Árrabajásgeassinlága mielde árrabajásgeassima lágideaddji galgá árvvoštallat árrabajásgeassima, man son lea ieš addán ja oassálastit maiddái dan olggobeale árvvoštallamii. [footnoteRef:103] Árrabajásgeassima doaimma árvvoštallan galgá leat ieševttolaš, plánejuvvon ja jeavddalaš. Systemáhtalaš árvvoštallan eaktuda lágideaddji dáfus doaibmi árvvoštallanvuogádaga. Árvvoštallan ovddida árrabajásgeassima dási ja veahkeha dovdát doaimma gievravuođaid, buktit ovdan ovddidandárbbuid ja ovddidit doaimma.  [103:  Árrabajásgeassinláhka 24 §] 


[bookmark: _Toc497217864]7.1 Pedagogalaš doaimma árvvoštallan ja ovddideapmi

Pedagogalaš doaimma árvvoštallama ulbmilin lea árrabajásgeassima ovddideapmi ja mánáid ovdáneami ja oahppama vejolašvuođaid buorideapmi[footnoteRef:104]. Báikkálaš árrabajásgeassinplána ja mánáid árrabajásgeassinplána ollašuvvama čuovvun, jeavddalaš árvvoštallan ja ovddideapmi gullet dán bargui. Árrabajásgeassindoaibma árvvoštallo ja ovddiduvvo našuvnnalaš dási ja lágideaddji-, ovttadat- ja indiviidadási geahččanguovlluin.  [104:  Árrabajásgeassinláhka 24 §] 


Našuvnnalaš dási árvvoštallama ulbmilin lea doarjut árrabajásgeassima lágideaddjiid árvvoštallama ja dásihálddašeami guoski áššin. Našuvnnalaš dási árvvoštallamat bálvalit árrabajásgeassima ovddideami báikkálaččat, guovlluguovdasaččat ja riikkaviidosaččat[footnoteRef:105]. Árvvoštallandieđuid sáhttá atnit ávkin maiddái riikkaidgaskasaš veardádallamis.  [105:  Láhka álbmotlaš skuvlema árvvoštallanguovddážis (1295/2013) 1 § ja Árrabajásgeassima kvalitehta árvvoštallama vuođuštusat ja ávžžuhusat, Álbmotlaš skuvlema árvvoštallanguovddáža julggáštus 24:2018] 

Árrabajásgeassima lágideaddji čuovvu ja árvvoštallá jeavddalaččat árrabajásgeassinplánaid ja daid ollašuvvama iešguđet doaibmanvuogis. Árrabajásgeassima lágideaddji mearrida lágideaddji- ja ovttadatdási árvvoštallanvugiid. Lea dehálaš ahte báikkálaš mearrádusdahkkiin, fuolaheaddjiin ja árrabajásgeassinbargiin lea áigeguovdilis diehtu árrabajásgeassima ollašuvvamis ja dan kvalitehtas. Guovddáš árvvoštallanbohtosiid galgá almmustahttit[footnoteRef:106]. Lágideaddji- ja ovttadatdási árvvoštallan lea guovddáš oassi árrabajásgeassima báikkálaš jođiheami ja ovddideami. Mánáide ja sin fuolaheddjiide galgá jeavddalaččat lágidit vejolašvuođa oassálastit árrabajásgeassima árvvoštallamii[footnoteRef:107].  [106:  Árrabajásgeassinláhka 24 §]  [107:  Árrabajásgeassinláhka 20 §] 

Bargiid ulbmildiđolaš ja plánejuvvon iešárvvoštallamis lea guovddáš mearkkašupmi árrabajásgeassima dási doalaheamis ja ovddideamis. Árvvoštallama čuozáhagat sáhttet leat earret eará bargiid vuorrováikkuhus mánáiguin, joavkku atmosfeara, pedagogalaš bargovuogit, doaimma sisdoallu dahje oahppanbirrasat.  

Indiviidadási árvvoštallan mearkkaša mánáid árrabajásgeassinplánaid ollašuvvama árvvoštallama. Máná árrabajásgeassinplána ollašuvvama lea dehálaš árvvoštallat álo ovdal dan beaivádahttima dahje ođđa ráhkadeami. Árvvoštallama oktavuođas mánná, fuolaheaddji ja bargit guorahallet oasistis, mo oktasaččat čálihuvvon doaimma mihttomearit ja soahpamušat leat váldojuvvon vuhtii ja mo dat leat ollašuvvan árrabajásgeassindoaimmas. Máná árrabajásgeassinplána árvvoštallan lea maiddái oassi máná oahppama ja buresbirgejumi doarjaga. Dát árvvoštallanbargu govviduvvo dárkileappot loguin 1 ja 5. 
Báikkálaččat mearridanvuloš áššit, mat leat govviduvvon árrabajásgeassinplána vuođuštusain guđege logu loahpas, stivrejit báikkálaš plána gárvema, árvvoštallama plánema ja ollašuhttima. Árrabajásgeassima lágideaddji dárkkista iežas árrabajásgeassinplána ja buorida dan dási ja anolašvuođa. Dan lassin báikkálaš dárbbut ja ovddidanbarggu bohtosat stivrejit árvvoštallama. 

[bookmark: _Toc497217865]7.2 Báikkálaččat mearridanvuloš áššit

Báikkálaš árrabajásgeassinplána dárkkálnuhttá vuođuštusain govviduvvon árrabajásgeassima doaimma árvvoštallama prinsihpaid ja vuogádagaid. Dan lassin báikkálaš árrabajásgeassinplánat mearridit ja govvidit, mo
· árrabajásgeassima ollašuvvama gohcet, árvvoštallet ja ovddiduvvo systemáhtalaččat árrabajásgeassima iešguđet doaibmanvugiin
· mánáid, fuolaheaddjiid ja eará ovttasbargoguimmiid máhcahaga čoaggin dáhpáhuvvá, ja mo máhcahaga atnit ávkin dási doalaheamis ja buorideamis 
· árvvoštallamis ovdanboahtán dieđut ávkkástallojuvvojit árrabajásgeassinbálvalusaid jođiheamis ja ovddideamis
· árvvoštallama guovddáš bohtosat almmustahttojit.

